Fakta Dan Kemungkinan Diet Pesakit Diabetes, Boleh Makan Ini Jangan Makan Itu. Apa Yang Kecoh Sangat Ni?

Memahami kesulitan yang dialami pesakit diabetes bukan mudah apatah lagi dalam penjagaan menyediakan hidangan harian yang bersesuaian.

Sempena kempen For Your Sweetheart bekerjasama dengan Chef Selebriti, Nik Michael Imran yang popular menerusi rancangan Masterchef Malaysia 2011 mencipta satu siri resipi terdiri daripada hidangan fusion dan tempatan yang boleh disediakan dalam tempoh kurang daripada 20 minit. Resipi ini dicipta dengan hasil rundingan bersama Cik Poh Kai Ling atas kapasitinya sebagai Ahli Majlis Diabetes Malaysia (DM) serta bekas Ahli Jawatankuasa Persatuan Pendidik Diabetes Malaysia (MDES).

Adalah penting untuk memahami semua fakta tentang diabetes supaya pesakit dan penjaga boleh membuat keputusan yang tepat tentang pemakanan sihat bagi pesakit diabetes. Beberapa mitos yang wujud terutamanya bagi pesakit dan penjaga yang baru didiagnosis termasuklah melewatkan waktu makan bagi mengawal paras gula darah yang turun naik, pengambilan produk ‘bebas gula’ atau digantikan dengan gula gantian, serta mengelakkan diri dari pengambilan kentang, keledek, labu dan jagung.

ARTIKEL BERKAITAN

Cik Poh berkata, “Melewatkan waktu makan atau kurang makan tidak semestinya membantu dalam mengurangkan paras gula dalam darah. Adalah dinasihatkan untuk makan bila terasa lapar, dan bila badan memerlukannya. Mengabaikan tanda-tanda kelaparan hanya akan meningkatkan selera makan yang bertambah hingga menyukarkan bagi individu tersebut untuk mengawal pengambilan makanan dalam hidangan berikutnya. Membaca label makanan juga penting bagi memahami kandungan nutrisi dengan lebih baik, kerana tidak semua produk bebas-gula adalah bebas-karbohidrat.”

Kentang, keledek, labu dan jagung adalah sebahagian daripada kumpulan makanan karbohidrat. Ya benar, pengambilan karbohidrat akan meningkatkan paras gula dalam darah. Walau bagaimanapun, sayur-sayuran berkanji ini juga sangat berkhasiat dan mengandungi pelbagai vitamin, mineral, antioksidan dan serat yang penting untuk tubuh kita. Pengambilan makanan jenis ini tidak sepatutnya dielakkan. Yang penting adalah mengawal saiz hidangan.

Menurut Cik Poh, diet bagi pesakit diabetes tidak perlu terlalu ketat, membosankan dan sukar untuk dinikmati. Menghidap diabetes tidak semestinya mengehadkan pilihan makanan seseorang. Pemakanan sihat untuk penghidap diabetes tidak banyak bezanya dengan yang lain. “Apa yang penting ialah makan dalam jumlah yang terkawal dan hanya mengambil sebahagian hidangan yang kaya dengan karbohidrat. Salah satu caranya ialah dengan mengambil tahu Indeks Glisemik (GI) makanan tersebut. GI ialah nilai bagi mengukur kadar seberapa cepat karbohidrat dalam makanan mampu meningkatkan glukosa dalam darah. Secara ringkasnya, makanan yang GI rendah (antara 0-55) dianggap karbohidrat yang baik dan makanan GI tinggi (70-100) dianggap karbohidrat yang tidak baik. Semakin tinggi nilai GI, semakin besar kesan ke atas paras gula dalam darah. Memahami GI makanan boleh membantu kita dalam mengawal diabetes dan secara serentak dapat mengira pengambilan karbohidrat.

Kerjasama antara Chef Nik dan Cik Poh dalam penyediaan resipi e-book Simple Healthy Cooking ini adalah bagi memastikan hidangan disediakan untuk pesakit diabetes bukan sahaja menyeronokkan dengan pelbagai variasi untuk citarasa berbeza, tetapi ia juga ringkas, mudah disediakan malah sesuai untuk penghidap diabetes. Hasilnya, pelbagai resipi yang seimbang dimana pesakit diabetes dapat menikmati hidangan ala restoran yang lazat lagi menyihatkan, dengan kadar GI yang bersesuaian. “Saya telah mencuba kesemua 10 resepi dan ianya sungguh lazat. Tahniah Chef Nik! Hidangan kegemaran saya ialah Pasta Perang Alla Puttanesca, Krep Kalapa dan Tenzaru Soba,” tambah Cik Poh.

Berkongsi pengalamannya dalam menghasilkan perlbagai resipi untuk kempen ini, Chef Nik berkata, “Ia merupakan satu perjalanan yang amat bermakna bagi saya secara peribadi. Ayah saya, seorang chef yang sukakan makanan yang lazat, baru-baru ini dia telah didiagnosis menghidap diabetes. Saya memahami perasaan para penjaga yang pasti ingin memberikan yang terbaik buat orang tersayang yang menghidap diabetes. Itulah yang mendorong saya untuk mencipta sepuluh resipi ini. Saya cuba mengekalkan rasa yang sedap sambil mengubah suai pengambilan nutrien mereka tanpa membuatkan pesakit merasakan mereka tiada pilihan lain dalam diet mereka. Saya harap ramai orang akan mencuba resipi ini dan menikmati detik istimewa bersama orang tersayang semasa mencubanya .”

ARTIKEL BERKAITAN: Obesiti Punca Sakit Jantung Dan Kencing Manis, Ini Cara Terbaik Untuk Merawatnya!

Kajian menunjukkan bahawa 1 daripada 5 orang dewasa di negara ini² menghidap diabetes, satu penyakit kronik jangka panjang yang memerlukan penjagaan dan pengurusan jangka panjang. Tahap glukosa yang tidak sihat dalam darah boleh menyebabkan komplikasi kesihatan jangka panjang dan pendek, di mana akan menjejaskan jantung dan buah pinggang. Itulah sebabnya Cik Poh kini berusaha untuk mendidik dan membongkar mitos tersebut, kerana pemakanan yang betul boleh membantu dalam mengurangkan risiko komplikasi berkaitan diabetes seperti penyakit jantung dan buah pinggang.

Malaysia kini mencatatkan kadar diabetes tertinggi di Asia, iaitu 17.5% dengan lebih 3.5 juta rakyat Malaysia hidup dengan keadaan ini. Manual Pendidikan Diabetes 2020 yang diterbitkan oleh MDES melaporkan bahawa berdasarkan trend semasa, dianggarkan tujuh juta orang dewasa Malaysia berkemungkinan menghidap diabetes menjelang 2025¹.

Melihat pada statistik ini, impian Malaysia untuk bergelar negara yang bebas-diabetes nampaknya sudah tersasar jauh. Maka, trend inilah yang mendorong Kempen For Your Sweetheart diteruskan sejak 3 tahun yang lalu. Sebarang usaha untuk memperlahankan trend ini adalah lebih baik daripada tiada langsung. Kempen ini menggalakkan semua rakyat Malaysia untuk ‘Think Diabetes Think Heart’ dan salah satu inisiatifnya adalah menerusi pengesanan awal.

Rakyat Malaysia yang berisiko tinggi atau mempunyai sejarah keluarga yang pernah menghidapi diabetes digalakkan untuk menjalani ujian pengesanan awal, Kempen For Your Sweetheart menyediakan Pemeriksaan Diabetes HbA1c PERCUMA di klinik yang mengambil bahagian di seluruh negara. Usaha Pemeriksaan Diabetes Percuma ini disokong oleh Boehringer Ingelheim dengan kerjasama Persatuan Endokrin dan Metabolik Malaysia (MEMS), Persatuan Pendidik Diabetes Malaysia (MDES) dan Persatuan Diabetes Malaysia (PDM).


Gantikan Dengan 6 Bahan Alami Ini, Sekiranya ‘Makeup Remover’ Anda Dah Habis. Memang Berkesan!

Perkara yang paling malas dilakukan oleh setiap wanita adalah membuang solekan pada wajah. Memang nampak leceh tapi anda perlu membersihkan solekan pada wajah supaya tidak ditumbuhi jerawat. Antara solekan yang sukar untuk dibuang adalah gincu bibir.

Jika anda sedar, terdapat banyak gincu bibir di pasaran yang melekat pada bibir dan sukar untuk dihilangkan. Anda perlu membuang gincu pada bibir supaya bibir anda tidak kering dan rosak. Tetapi, yang buat mood anda hilang bila makeup remover anda habis ketika mahu buang solekan pada wajah.

Nah, jangan risau kerana Hijabista ada jalan penyelesaiannya. Apa kata anda gunakan 6 bahan alami sebagai pengganti untuk menghilangkan solekan pada wajah.

Timun boleh digunakan untuk menghilangkan solekan pada wajah anda. Caranya mudah sahaja, anda hanya perlu mengisar timun hingga hancur. Air kisaran tersebut boleh digunakan untuk digosok pada wajah dengan lembut. Kalau solekan tak hilang sepenuhnya, anda boleh campurkan sedikit susu atau minyak zaitun.

Cara yang paling mudah untuk menghilangkan gincu pada bibir anda. Anda hanya perlu tuangkan sedikit madu pada tuala dan tambahkan sedikit baking soda. Gunakan bahan campuran yang telah diletakkan pada tuala untuk menggosok bibir dan menghilangkan gincu bibir tersebut.

Minyak zaitun boleh dijadikan pilihan untuk menghilangkan gincu bibir anda terutamanya gincu bibir jenis cecair atau gincu bibir yang boleh tahan lebih lama. Selain itu, minyak zaitun juga lembut dan ringan dibibir. Bibir juga tidak akan jadi rosak bila digosok.

Minyak kelapa tidak hanya memberi nutrisi pada rambut dan kulit, ia juga boleh menghilangkan gincu yang dioles pada bibir. Gosokkan minyak kelapa tersebut pada bibir hingga gincu tersebut menghilang.

Yogurt boleh digunakan untuk menghilangkan kesan gincu yang melekat pada bibir. Perlu anda tahu bahawa yogurt juga boleh melembapkan bibir anda.

Ternyata susu boleh menghilangkan kesan gincu yang melekat pada bibir. Cuma, sapukan sedikit susu ini pada bibir dan gosok perlahan-lahan. Susu juga boleh digunakan untuk menghilangkan solekan mata waterproof.


Ketiak Gelap, Hitam & Kasar Kembali Cerah & Lembut Semula, Ini List Serum Yang Boleh Diguna

Sama seperti kulit wajah, kulit di bahagian ketika juga perlu diberikan perhatian. Masalah di bahagian ini ialah ia sering menjadi gelap dan kasar kerana proses mencukur atau penggunaan alat pencukur yang tidak sesuai.

Mempunyai kulit ketiak yang hitam dan kasar pastinya boleh menjejaskan keyakinan diri seorang wanita meskipun ia terlindung di sebalik pakaian. Sesiapa sahaja boleh mengalami masalah kulit ketiak hitam.

Di pasaran, tersedia produk penjagaan ketiak dapat merawat dan mencerahkan kulit di bahagian ketiak anda. Oleh itu, untuk memastikan ketiak anda tidak gelap, kering dan selain kekal lembap, berikut cadangan serum khas untuk kulit di bahagian ketiak.

Vaseline Dry Serum berfungsi sehingga 20 lapisan kulit untuk memperbaiki kulit di bahagian ketiak anda. Terdapat empat varian, masing-masing dirumuskan untuk keadaan ketiak:

*Varian Ultra Whitening mengandungi kolagen dan vitamin B3 yang sesuai untuk memutihkan kulit ketiak.

*Varian White & Repair mengandungi kolagen untuk memutihkan dan memperbaiki kulit ketiak yang rosak akibat bercukur atau menggunakan pencukur.

*Varian White & Smooth mengandungi kolagen dan omega 6 untuk memutihkan dan menghaluskan permukaan kulit ketiak.

*Varian Putih & Kering mengandungi kolagen dan vitamin E untuk memutihkan sambil mengekalkan permukaan ketiak sehingga 48 jam.

Serum ini mengandungi vitamin C yang mampu memperbaiki kulit ketiak dari dalam, melembutkan dan memutihkan. Produk ini juga mengandungi pati Hokkaido rose yang sangat harum. Baunya boleh bertahan seharian. Ada dua jenis aplikator yang boleh anda pilih, iaitu roll-on dan spray. Sekiranya anda lebih suka produk yang menyerap dengan cepat, pilih jenis semburan.

Tidak seperti deodoran lain, Dove Deodorant Dry Serum dilengkapi dengan tekstur berkrim.
Walaupun ia adalah krim, ia sangat ringan dan menyerap dengan cepat setelah disapu pada kulit. Jadi, anda tidak perlu risau produk ini melekat pada pakaian anda.

Selain berfungsi sebagai deodoran dan menahan peluh di ketiak, produk ini juga dapat merawat ketiak anda. Terdapat tiga varian yang boleh anda pilih:

*Varian hijau berfungsi mengecilkan liang di bahagian kulit di ketiak.
*Varian merah jambu berfungsi menghilangkan noda hitam;
*Varian ungu berfungsi untuk menegangkan dan memutihkan kulit ketiak.

Rexona Dry Serum mudah diserap oleh kulit ketiak, kering lebih cepat, dan mengandungi 10 kali ganda pencerah ketiak semula jadi. Selain itu, serum ini juga merawat dan memutihkan kulit ketiak. Ia mengandungi lebih banyak bahan pencerah semula jadi, ekstrak licorice, vitamin E dan vitamin B3 yang berfungsi hingga 20 lapisan kulit. Terdapat dalam 3 varian wangian iaitu Sakura Segar, Lily Segar, Mawar Segar.

Nivea extra white serum sesuai untuk semua jenis kulit. Serum ini mengandungi 10 kali lebih banyak vitamin C daripada produk deodoran lain. Dengan penggunaan biasa, kulit do bahagian ketiak anda akan lebih putih dan licin. Sama seperti Nivea Whitening Deep Serum Hokaido Rose, produk ini juga terdapat dalam dua bentuk, iaitu roll-on dan spray.

Bagi mengelakkan kulit di bahagian ketiak menjadi gelap dan hitam, elakkan daripada mencukur bulu ketiak. Sekiranya anda ingin menghilangkan bulu, lakukan waxing. Waxing diketahui dapat membuang sel kulit mati serta mencerahkan kulit di bahagian ketiak.

Jangan sekali-kali menggaru ketiak anda terlalu kuat, terutamanya jika anda mempunyai kuku panjang. Ini kerana kulit ketiak cenderung lebih sensitif daripada bahagian kulit badan yang lain.

Jika anda ingin menggunakan skrub ketiak, jangan terlalu kasar ketika menggosoknya. Sekiranya terlalu kuat semasa menggosok lulur pada ketiak, permukaan kulit boleh rosak dan menghitam.


12 AMALAN Ini Boleh Membuka Pintu REZEKI. Amalkan Setiap Hari!

Rezeki setiap individu berbeza-beza dan tidak sama. Tentunya setiap individu mahu diri mereka mendapat rezeki yang banyak tetapi itu semua bergantung kepada amalan yang kita lakukan setiap hari.  Ada inidividu yang merungut mengapa rezeki terasa begitu susah untuk singah. Jika ada, pasti akan cepat habis.

Untuk mendapat rezeki yang luas, cuba amalkan beberapa amalan ini kerana ia dikatakan mampu membuka pintu rezeki kita. Semoga Allah membuka pintu rezeki seluasnya buat kita semua. Cuma, anda perlu bersangka baik dengan Allah.

Jangan lupa untuk beribadah kepada Allah dan Allah tidak akan mensia-siakan pengabdian diri hambaNya. Firman Allah dalam hadis qudsi:

“Wahai anak Adam, sempatkanlah untuk menyembah-Ku maka Aku akan membuat hatimu kaya dan menutup kefakiranmu. Jika tidak melakukannya maka Aku akan penuhi tanganmu dengan kesibukan dan Aku tidak menutup kefakiranmu.” (Riwayat Ahmad, Tirmizi, Ibnu Majah dan al-Hakim dari Abu Hurairah r.a.)

Istighfar merupakan rintihan dan pengakuan dosa seorang hamba di depan Allah. Dengan memperbanyak istighfar, Allah akan semakin jatuh kasih pada hambaNya lalu Dia akan melapangkan jiwa dan kehidupan hambaNya.

“Barang siapa memperbanyak istighfar maka Allah S.W.T akan menghapuskan segala kedukaannya, menyelesaikan segala masalahnya dan memberinya rezeki dari arah yang tidak disangka.” (Riwayat Ahmad, an-Nasa’i Ibnu Majah dan al-Hakim dari Abdullah bin Abbas r.a.)

Istighfar tidak pernah laku di sisi Allah jika anda masih berbuat dosa. Dosa bukan sahaja membuat hati resah malah mampu menutup pintu rezeki seseorang.

Sabda Nabi s.a.w.:

“…dan seorang lelaki akan diharamkan baginya rezeki kerana dosa yang dibuatnya.” (Riwayat at-Tirmizi)

Dalam hadis riwayat Imam Ahmad, Rasulullah s.a.w berpesan agar sesiapa yang mahu dipanjangkan umur dan ditambah rezeki, hendaklah berbakti kepada ibu bapanya dan menyambung tali kekeluargaan.

Hendaklah kita berbuat baik kepada orang yang lemah termasuklah menggembirakan dan meraikan orang tua, orang yang sakit, anak yatim dan fakir miskin, juga isteri dan anak-anak yang masih kecil.

Selawat dapat menghilangkan kesusahan, kesedihan dan kesukaran serta meluaskan rezeki dan menyebabkan terlaksananya semua hajat.

Menunaikan hajat orang lain juga boleh menjadi sebab mengapa Allah melapangkan rezeki dan memperkenankan hajat anda sendiri seperti sabda Nabi s.a.w:

“Siapa yang menunaikan hajat saudaranya maka Allah akan menunaikan hajatnya…” (Riwayat Muslim)

Menurut Rasulullah s.a.w., berpagi-pagi (memulakan aktiviti harian sebaik-baik selesai solat Subuh berjemaah) adalah amalan yang berkat.

Amalan solat Dhuha merupakan rahsia untuk membuka pintu rezeki seluas-luasnya. Meskipun sedang sibuk, jangan dilupakan untuk menunaikan solat Dhuha.

Sedekah boleh mengundang rahmat Allah dan merupakan salah satu sebab mengapa Allah membuka pintu rezeki anda. Sekiranya anda memudahkan orang lain, insyaAllah Allah akan memudahkan urusan anda.

Dengan tawakal, anda akan dimurahkan rezeki dan akan sentiasa terasa kaya. Nabi s.a.w. bersabda:

“Seandainya kamu bertawakal kepada Allah dengan sebenar-benar tawakal, nescaya kami diberi rezeki seperti burung diberi rezeki, ia pagi hari lapar dan petang hari telah kenyang.” (Riwayat Ahmad, at-Tirmizi, Ibnu Majah, Ibnu Hibban, al-Hakim dari Umar bin al-Khattab r.a.)

Zikir dari ayat-ayat al-Quran atau asma’ul husna mengandungi fadilat khusus untuk keluasan ilmu, membuka pintu hidaya, diberi kemanisan iman dan dilapangkan rezeki. Selain itu, ia juga mampu menenangkan, menjernihkan dan melunakkan hati. Contohnya, siapa yang mengamalkan bacaan surah al-Waqiah setiap malam, dia tidak akan ditimpa kepapaan.


Hati Tidak Tenang Kerana Depresi, Lakukan 5 Amalan Ini Mengikut Cara Dalam Islam.

Masalah stres ataupun depresi seringkali terjadi kerana tekanan yang membebani minda kita. Ia boleh terjadi disebabkan masalah peribadi, kerja ataupun keluarga. Selain melakukan senaman yoga, minum kopi ataupun mendengar muzik yang dikatakan boleh menghilangkan depresi, pelbagai amalan lain yang disarankan di dalam Islam boleh kita amalkan untuk menghilangkan rasa beban yang ditanggung.

Untuk penulisan New Ummah kali ini, Team Hijabista kongsikan kepada anda pilihan amalan yang boleh dilakukan untuk mengurangkan rasa stres dan depresi mengikut cara Islam. Selamat beramal!

Sebagai umat Islam, kita diwajibkan untuk melakukan solat lima kali sehari. Ini sudah menjadi panduan sejak dari kecil lagi. Allah SWT amat murka dengan hamba-Nya yang sengaja meninggalkan solat. Solat bukan sahaja dapat mendekatkan diri dengan Allah SWT, malah ia juga merupakan salah satu cara untuk menenangkan jiwa dan minda serta dapat mengurangkan rasa tekanan yang dirasai. Anda juga disarankan untuk melakukan solat sunat yang juga mempunyai banyak kebaikannya.

“Hai orang-orang yang beriman, jadikanlah solat dan sabar sebagai penolongmu, sesungguhnya Allah beserta orang-orang yang sabar”.

(Q.S. Al-Baqarah : 153)

2. Berzikir

Apabila kita berasa stres ataupun depresi, pastinya hati akan mula berasa cemas dan gusar. Kadang-kala rasa berbolak-balik dan tidak menentu seringkali menghantui kita. Tenangkan jiwa dengan melakukan amalan zikir. Seperti solat, zikir juga antara salah satu amalan yang dapat mendekatkan diri kita dengan Allah SWT. Ambil sebentar waktu anda dan duduk sambil berzikir. Pasti minda dan hati akan lebih tenteram dan selamat.

3. Bersabar

“Sabar itu separuh daripada iman”

Orang yang penyabar merupakan orang yang banyak mendapat kebaikan daripada amalan ini. Hati menjadi lebih tenang, jiwa rasa tenteram dan dapat membuat keputusan dengan relevan antara kebaikan apabila kita bersabar. Dalam Islam, sifat sabar itu sentiasa diwajibkan untuk setiap umat apabila ditimpa musibah. Sesungguhnya Allah SWT itu Maha Pengasih Lagi Maha Penyayang. Sudah pasti setiap musibah yang diturunkan itu mengikut kemampuan hamba-hamba-Nya.

“maka bersabar itu lebih indah, Dan hanya Allah tempat memohon pertolongan.”

(QS. Yusuf 18)

4. Percaya dengan pertolongan Allah SWT

Setiap masalah yang berlaku pada kita, pastinya ada jalan penyelesaian yang telah ditetapkan oleh Allah SWT. Sentiasa bersangka baik kepada Allah dan bertawakkal menjadikan hati lebih tenang. Usah meletakkan perasaan ataupun fikiran yang negatif.

“Sesungguhnya setelah kesulitan pasti ada kemudahan. Setelah kesulitan ada kemudahan.”

(QS 94:5-6)

5. Berdoa

Berdoa merupakan salah satu cara untuk berkomunikasi dengan Allah SWT dan jalan untuk mendekatkan diri dengan-Nya. Pintalah pertolongan kepada-Nya saat hati berasa gundah, cemas dan gusar kerana dengan berdoa, insyAllah kita dapat diberikan ketenangan minda dan jiwa.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Buat Yang Sedang Berusaha Mencari Jodoh, Boleh Cuba Teknik Goal Praying

Buat yang masih belum berumah tangga, apabila diajukan tentang soal jodoh, memang sukar untuk diberikan jawapan. Sebenarnya sesiapa pun tidak tahu bilakah waktunya akan dipertemukan dengan si dia. Namun itu bukan bermakna kita harus duduk diam berpeluk tubuh menanti jodoh datang mendekat. Perlu ada usaha untuk mendapatkan jodoh.

Ikuti perkongsian Nordianah Bachok tentang bagaimana dia mengamalkan goal praying dalam usahanya mencari jodoh.

Saya dijemput berkongsi teknik goal praying bagaimana Allah menemukan jodoh saya dan suami. Master Trainer AGP, Ummu AzzatFilzati memang nakal..

1. Saya sangat teruja dengan kata-kata bahawa ‘DOA ITU SENJATA’. Saya apply dalam proses mencari jodoh.

2. Dua tahun sebelum bertemu jodoh, saya akan kirimkan doa spesifik kepada kenalan yang ke Mekah menunaikan haji atau umrah.

3. Saya dan sahabat-sahabat mengamalkan doa daripada Ustaz di UM ketika ambil Sijil Usuluddin pada tahun 2009.

“Ya Allah kurniakan aku suami yang soleh, yang meminang aku, menikahi aku dan menjadi sahabatku di dunia dan di Syurga.” *boleh rujuk doa dalam bahasa arab.

4. Saya gambarkan dengan jelas gambaran calon suami saya; bagaimana fizikalnya (lebih tinggi dari saya, tidak kurus tidak gempal, tenang mata dan hati memandang), soft spoken, sentiasa solat jemaah di surau @ masjid, boleh menjadi imam solat saya & keluarga, rajin bantu isteri di rumah, boleh berbincang dan meraikan pandangan isteri dan beberapa kriteria lain.

5. Setahun sebelum bertemu jodoh saya amalkan bacaan Surah Al-Fatihah kepada calon suami, ibunya, ayahnya yang tidak saya kenali. Saya hadirkan rasa kehadiran mereka di Malaysia ini. Juga buat ibu saya, ayah saya dan diri saya. Selepas kahwin saya rasa hubungan dengan suami dan keluarga mertua sangat dekat.

6. Doakan supaya Allah permudahkan urusan bakal calon suami (walau masih tidak tahu siapa) contohnya jika dia hadapi masalah kewangan, agar Allah mudahkan rezekinya. Jika sakit Allah sihatkan dia.

7. Saya amalkan doa-doa dan bacaan al fatihah ini dalam waktu-waktu makbul doa antaranya; lepas solat, waktu hujan, ketika musafir, ketika waktu berbuka puasa dan lain-lain.

8. Sentiasa solat taubat, hajat dan istikharah mohon Allah kurniakan jodoh yang terbaik.

9. Minta ibu bapa, sahabat dan orang-orang soleh mendoakan kemudahan jodoh buat kita.

10. Always get connected to Allah…maksudnya sentiasa yakin Allah makbulkan doa kita.

*Inilah juga yang dinamakan Spiritual Marketing… usaha HATI 90%…usaha fizikal sedikit jadi rasa tidak penat dan hasilnya memang yang TERBAIK sebab Allah yang hantar. Ia juga boleh diaplikasi untuk magnet rezeki, kerjaya dan apa pun urusan kehidupan.

Alhamdulillah Allah temukan jodoh saya dan suami pada 1 Disember 2012.

Sumber kredit: Nordianah Bachok


Air Detoks Untuk Cantik Luaran & Dalaman, Tubuh Pun Segar Bugar. Amalkan!

Salah satu minuman terbaik untuk diet adalah air detoks. Selain membuang toksin dalam badan, air detoks dikatakan mampu menurunkan berat badan. Sudah tentu air detoks ini  untuk cantik luaran dan dalaman, tubuh pun segar bugar. Baik untuk melengkapkan program diet anda.

CARA MEMBUAT:


Banyak Ganjaran Kita Boleh Dapat Pada Waktu Subuh, Jangan Tinggalkan Perkara-perkara Ini

Solat Subuh yang hanya dua rakaat mempunyai hikmah yang tersendiri jika direnungkan dalam perspektif ilmu sains khususnya sains biologi dan fizik.

Rasulullah SAW memberitahu bahawa mereka yang taat dalam mendirikan solat Subuh bakal dikurniakan cahaya yang terang pada hari kiamat kelak.

“KEGEMBIRAAN WAKTU SUBUH – JANGAN TINGGALKAN 10 PERKARA”

Kita sebagai umat Rasulullah ﷺ diberi banyak keistimewaan dengan ganjaran pahala yang tidak diberikan kepada umat terdahulu…betapa besarnya rahmat dan kasih sayang Allah kepada kita.

Waktu subuh mempunyai ganjaran yang begitu besar jika seseorang itu mengetahui kelebihannya. Kita wajib mensyukuri dan akan ketahui akan nikmatnya ketika menutup mata, berada di Padang Mahsyar dan di hari Kiamat kelak.

JANGAN TINGGALKAN 10 PERKARA

1. Solat sunat sebelum subuh (selepas fajar sadiq)

#Rasulullah ﷺ bersabda yang bermaksud: “Dua rakaat fajar (solat sunat sebelum Subuh) lebih baik daripada dunia dan seisinya.” (Riwayat Abu Daud, Muslim dan al-Nasa’i)

Malah disebabkan nilainya yang begitu tinggi, disunatkan mengqada solat sunat fajar itu sekiranya terlewat waktunya, sama ada setelah selesai solat Subuh atau setelah terbit matahari.

2. Ketika solat sunat fajar isi dengan bacaan surah

Saiyidina Umar ketika bertamu di rumah Rasulullah ﷺ “aku selalu mendengar Rasulullah ﷺ membaca surah al Kafirun (rakaat pertama) dan al-Ikhlas (rakaat ke-2). Surah ini berkaitan dengan aqidah, maka hendaklah dipasakkan dalam diri agar dapat mengukuhkan keimanan kita.

Di samping itu, boleh juga baca surah al Insyirah dan al Fiil sebab ulama berkata “tidak akan terkena padanya yang menyakitinya hari itu.” Membaca kedua-dua surah tersebut sebagai pendinding di awal pagi.

3. Solat subuh (samada berjemaah atau tidak)

Rasulullah ﷺ bersabda yang bermaksud: “Sesiapa yang solat pada dua waktu yang dingin, maka dia akan masuk syurga.” (Riwayat al-Bukhari, Muslim dan Ibn Hibban). Dua waktu yang dingin yang dimaksudkan dalam hadis itu ialah solat Subuh dan Asar.

4. Sesiapa yang solat Isyak berjemaah ( sekurangnya 2 orang) baginya pahala seumpama membangunkan ibadah separuh malam.

Diriwayatkan dari Uthman bin Affan r.anhu bahawasanya Nabi ﷺ bersabda:
“ Sesiapa yang solat Isyak secara berjemaah akan mendapat pahala seolah-olah bangun separuh malam dan sesiapa yang solat subuh berjemaah akan mendapat pahala bangun sepenuh malam.[ HR Imam Muslim]

5. Sesiapa yang solat Subuh berjemaah kemudian berdoa,
اللهم زقنا الإستقامة
“Allahumma zugna istiqamah”
Ya Allah rezekikan kami istiqamah

Umpama beribadah sepenuh malam mulai daripada waktu Maghrib hingga Subuh.

5. Selepas memberi salam solat Subuh, jangan dirongkai kaki (duduk tawaruk) dan jangan bercakap lalu membaca zikir tersebut.

Rasulullah ﷺ bersabda, sesiapa yang membaca zikir berikut 10 kali sesudah solat Maghrib dan Subuh:

لاَ إِلَهَ إِلاَّ اللَّهُ وَحْدَهُ لاَ شَرِيكَ لَهُ
لَهُ الْمُلْكُ وَلَهُ الْحَمْدُ بِيَدِهِ الْخَيْرُ
يُحْيِي وَيُمِيتُ وَهُوَ عَلَى كُلِّ شَيْءٍ قَدِيرٌ.

Tiada Tuhan melainkan Allah yang tunggal tiada sekutu bagi-Nya,
Bagi-Nyalah kerajaan dan puji-pujian, ditangan-Nya kebaikan,
Yang menghidupkan dan mematikan serta Dia berkuasa membuat segala sesuatu.

Maka akan dicatat baginya ganjaran untuk setiap kali bacaan 10 pahala, dihapuskan 10 dosa, diangkat 10 darjatnya, di samping itu menjadi perlindungan dari syaitan.

6. Jangan tinggalkan membaca:

اَللّهُمَّ اَجِرْنَا مِنَ النَّارِ (×7)

Siapa yang selesai solat Subuh dan Maghrib lalu membaca “Allahumma ajirna minannar (Ya Allah, lindungilah kami dari api neraka)” 7 kali, jika meninggal pada malam itu nescaya Allah menulis baginya perlindungan dari api neraka.” (HR Nasa’i dan Abu Dawud dari al Harist bin Muslim)

Dengan membaca doa ini, api neraka akan berkata kepada Allah, “Ya Allah, jauhilah orang itu daripada aku Ya Allah.”

7. Sebelum ke masjid/surau, selepas solat sunat Subuh, rebahkan badan di rusuk sebelah kanan lalu baca doa “Allahumma robba Jibril wa robba Mikail wa robba Israfil wa robba Muhammad, ajirna minnar ”

اللَّهُمَّ رَبَّ جَبْرَائِيلَ وَمِيكَائِيلَ وَإِسْرَافِيلَ …اَجِرْنَا مِنَ النَّارِ

“Ya Allah, Rabb Jibril, Mikail, Israfil dan Muhammad, lindungilah kami dari api neraka.”
**Perbuatan merebahkan badan sebagai 1. Sunnah Nabi 2. Kedudukan badan dalam kubur 3. Kedudukan jantung 4. Menunjukkan betapa lemahnya kita tidak mampu melaku kan apapun tanpa kekuatan dari Allah.

8. Jangan lupa bawa dan masukkan duit dalam tabung masjid/surau

Jika tidak sempat sediakan “Tabung Subuh” di rumah, dikumpulkan setiap hari dan disedekahkan kepada masjid/surau.
Dari Abu Hurairah, dia berkata bahawa Rasulullah ﷺ bersabda,

مَا مِنْ يَوْمٍ يُصْبِحُ الْعِبَادُ فِيهِ إِلاَّ مَلَكَانِ يَنْزِلاَنِ فَيَقُولُ أَحَدُهُمَا اللَّهُمَّ أَعْطِ مُنْفِقًا خَلَفًا ، وَيَقُولُ الآخَرُ اللَّهُمَّ أَعْطِ مُمْسِكًا تَلَفًا

“Ketika hamba berada di setiap pagi, ada dua malaikat yang turun dan berdoa, “Ya Allah berikanlah ganti pada orang yang suka berinfak.” Malaikat yang kedua berdoa, “Ya Allah, berikanlah kebinasaan bagi yang enggan bersedekah (memberi nafkah).” (HR. Bukhari dan Muslim)

9. Jangan tinggal selepas solat Subuh membaca zikir ini dengan ucapan “Subhanallahi wa bihamdihi ‘adada khalqihi, wa ridhoka nafsihi, wa ziinata ‘Arsyihi, wa midada kalimatihi ” (HR Muslim).

Maknanya: Maha Suci Allah dan segala puji bagiNya sebanyak bilangan makhlukNya, dan sebesar redha diriNya, dan seberat ‘Arasy-Nya,dan sebanyak hitungan kalimatNya).’ (HR Muslim)

10. Baca ” …innama sana’uu kaidu saahir wa ka yuflihus saahiru haithu ataa”
Surah Taha: 69

وَأَلْقِ مَا فِي يَمِينِكَ تَلْقَفْ مَا صَنَعُوا
 إِنَّمَا صَنَعُوا كَيْدُ سَاحِرٍ وَلَا يُفْلِحُ السَّاحِرُ حَيْثُ أَتَىٰ

“Dan campakkanlah apa yang ada di tangan kananmu, nescaya ia menelan segala (benda-benda sihir) yang mereka lakukan, kerana ….sesungguhnya apa yang mereka lakukan itu hanyalah tipu daya ahli sihir; sedang ahli sihir itu tidak akan beroleh kejayaan, di mana sahaja ia berada”.

Semoga kita tergolong dalam kalangan orang yang memuliakan waktu Subuh.

DAPATKAN HIJABISTA E-MAGAZINE DENGAN MEMUAT TURUN APLIKASI EMALL DI GOOGLE PLAY DAN APP STORE.


Untungnya Mereka Yang Selalu Berselawat Pada Nabi SAW Salah Satunya Doa Mudah Termakbul

Berselawat ertinya mendoakan kesejahteraan Baginda. Amat malu kita sebagai umat Nabi Muhammad SAW jika tidak rajin berselawat kerana Allah dan malaikat juga berselawat kepada Baginda. Rasulullah SAW juga seorang insan yang sangat sayang dan kasih kepada umatnya. Kecintaan Baginda kepada umatnya sangat hebat jika dibandingkan dengan kita umatnya pada hari ini.

Allah SWT berfirman yang bermaksud: “Sesungguhnya Allah dan malaikat-Nya berselawat (memberi segala penghormatan dan kebaikan) kepada Nabi (Muhammad SAW), wahai orang-orang yang beriman berselawatlah kamu kepadanya serta ucapkanlah salam sejahtera dengan penghormatan yang sepenuhnya.” (Surah al-Ahzaab, ayat 56)

Dalam satu hadis, Rasulullah SAW bersabda yang bermaksud: “Sesiapa yang berselawat kepadaku pada waktu pagi sepuluh kali dan pada waktu petang sepuluh kali, ia akan memperoleh syafaatku pada hari kiamat.” (Riwayat Tabrani)

Bagi memudahkan kita berselawat sehingga ia menjadi amalan seharian, sebelum mengangkat tangan membaca doa pada waktu Subuh dan Asar kita boleh berselawat 10 kali terlebih dahulu.

Selawat paling utama diucapkan adalah selawat Ibrahimiyah. Selawat Ibrahimiyah ialah selawat yang dibaca pada separuh kedua dalam bacaan tahiyat akhir dalam solat.

Selawat itu menggabungkan dua ucapan salam ke atas Nabi Muhammad SAW dan Nabi Ibrahim iaitu “Allahumma salli ‘ala muhammadin wa’ala ali muhammad, kama sallayta ‘ala ibrahim, wabarik ‘ala muhammadin wa’ala ali muhammad, kama barakta ‘ala ali ibrahim, fi l-‘alamin, innaka hamidun majid.”

Maksudnya: “Ya Allah, berilah selawat kepada Muhammad dan keluarga Muhammad seperti selawat-Mu kepada Ibrahim dan berilah keberkatan kepada Muhammad dan keluarga Muhammad seperti keberkatan-Mu kepada keluarga Ibrahim, di seluruh alam, sesungguhnya Engkaulah Maha Terpuji lagi Maha Mulia.”

7 Kepentingan Selawat Yang Ramai Terlepas Pandang

1. Ia Adalah Perintah Allah
Anjuran untuk berselawat adalah sesuatu yang dirakamkan di dalam Al-Quran. Dalam surah Al-Ahzab ayat 56, Allah berfirman yang bermaksud:

“Sesungguhnya Allah S.W.T. dan para Malaikat-Nya berselawat kepada Nabi. Maka, wahai mereka yang beriman berselawatlah kamu kepadanya dan ucaplah salam penghormatan kepadanya dengan sebaik selawat dan salam.”

Sedangkan Allah serta para malaikatNya juga sentiasa melahirkan rasa hormat dan kasih sayang kepada baginda, apatah lagi kita sebagai hamba yang serba kekurangan ini.

Oleh sebab itu, berselawat ke atas Rasulullah adalah salah satu cara kita menurut perintah Allah di samping mengingati segala jasa baginda dalam memperjuangkan Islam serta peribadinya yang unggul.

2. Allah Membalas Selawat HambaNya
Walaupun berselawat nampak mudah, namun fadhilatnya besar sekali bagi mukmin yang melaziminya. Allah mengasihi hambaNya yang sentiasa meletakkan Rasulullah di dalam hati.

Dari Abu Hurairah r.a. bahawa Rasulullah s.a.w. telah bersabda : “Sesiapa berselawat kepadaku sekali selawat, maka Allah akan berselawat ke atasnya sepuluh kali.” [HR Muslim]

Jika kita berzikir dan berselawat dengan memohon supaya Allah melimpahkan kemuliaan, kehormatan, dan kepujian kepada Nabi Muhammad, Allah pula membalas selawat kita dengan cara menurunkan rahmat, berkat serta kemuliaan kepada kita.

3. Membuang Kerisauan

Selawat adalah jaminan terpelihara dan terselamatnya kita daripada segala apa yang mendukacitakan dan membimbangkan dari perkara dunia dan akhirat. Seperti yang disebutkan dalam sebuah Hadis Tirmizi, Imam Ahmad, dan Hakim:

Dari Ubai bin Ka’ab, r.a. katanya:

“Ya Rasulullah! Aku banyak menggunakan masa berdoa, memohon rahmat untuk diriku, sekarang aku hendak untukkan masa berselawat bagi tuan maka sebanyak mana yang elok aku untukkan?” Baginda s.a.w., menjawab: “Sekadar mana yang engkau suka”; Aku berkata: “Aku hendak untukkan sesuku dari masaku”; Baginda s.a.w., bersabda: “Sekadar mana yang engkau suka, dan jika engkau lebihkan lagi, maka itu lebih baik untukmu”;

Aku berkata: “Kalau begitu aku untukkan setengah dari masaku” Baginda s.a.w bersabda: “Suka hatimulah dan jika engkau lebihkan lagi, maka itu lebih baik untukmu”;

Aku berkata: “Kalau demikian, aku untukkan dua pertiga dari masaku” Baginda s.a.w., bersabda: “Suka hatimulah, dan jika engkau lebihkan lagi, maka itu lebih baik – untukmu”;

Aku berkata:

“(Kalau begitu) aku jadikan masa berdoaku semuanya untuk berselawat kepada tuan”; Baginda s.a.w., bersabda: “Jika demikian, terpeliharalah dan terselamatlah engkau dari apa yang mendukacitakan dan membimbangkanmu, sama ada perkara dunia mahu pun perkara akhirat dan diampunkan dosamu …”

4. Diampunkan Dosa

Allah amat menyenangi hambaNya yang sentiasa mengingati Nabi Muhammad serta menghidupkan sunnahnya dalam kehidupan seharian. Allah turut menjanjikan pengampunan dosa bagi hambaNya yang rajin berselawat kepada Rasulullah.

Dari Anas bin Malik r.a. berkata Rasulullah s.a.w. telah bersabda : “Barangsiapa yang berselawat kepadaku satu kali, maka Allah berselawat kepadanya sepuluh kali dan akan dihapuskan daripadanya dosa dan diangkat baginya sepuluh darjat.” [HR An-Nasaie]

Sebagai seorang hamba, kita tidak pernah terlepas dari melakukan kekhilafan. Oleh itu, berselawat boleh membantu kita menghapuskan dosa-dosa.

5. Rasulullah Membalas Ucapan Salam
Walaupun kita tidak pernah bertemu dengan Rasulullah, seorang mukmin sejati perlu menghidupkan rasa kerinduan terhadap Nabi sama seperti Nabi yang sentiasa kasih akan kita iaitu umat selepas zamannya.

Selawat merupakan cara istimewa buat umat Nabi Muhammad menyampaikan kata salam dan doa kepada Baginda. Setiap selawat yang dialunkan akan dikirimkan ke Rasulullah melalui malaikat. Rasulullah pula membalas ucapan salam tersebut.

Dari Abu Hurairah r.a. bahawa Rasulullah s.a.w. telah bersabda; “Tiada seseorang pun yang memberikan salam kepadaku (setelah kewafatanku), melainkan Allah mengembalikan rohku sehinggalah aku dapat menjawab salam orang itu.” [HR Abu Daud dan Ahmad, Riyadus Solihin]

6. Meraih Syafaat Daripada Rasulullah Di Akhirat
Selain mengamalkan sunnah dalam rutin harian serta menteladani pekertinya yang mulia, berselawat kepada baginda juga dituntut terutamanya pada hari Jumaat. Ini kerana Rasulullah lebih dekat dengan hambaNya yang sentiasa berselawat untuknya.

Daripada Abu Aus bin Aus RA bahawa Rasulullah SAW bersabda : Sesungguhnya di antara hari yang paling mulia bagi kamu semua ialah hari Jumaat, oleh yang demikian hendaklah kamu semua memperbanyakkan membaca selawat kepadaku pada hari itu, kerana sesungguhnya ucapan selawat kamu semua akan ditunjukkan kepadaku (pada hari kiamat nanti). [HR Abu Daud]

7. Doa Mudah Terkabul

Allah juga menyalurkan banyak cara supaya doa lebih mudah diterima, dan salah satunya adalah dengan memperbanyakkan berselawat ke atas Nabi Muhammad.

Ali bin Abi Talib r.a berkata : “Doa seseorang itu terdinding (terhalang) sehinggalah dia berselawat ke atas Rasulullah dan ahli keluarganya.” [HR Imam Ath-Thabrani]

Hidupkan Sunnah!
Lafaz bacaan selawat yang paling ringkas yang sesuai dengan dalil-dalil yang sahih adalah:

اللَّهُمَّ صَلِّ عَلَى مُحَمَّدٍ وَعَلَى آلِ مُحَمَّدٍ

Maksudnya: Ya Tuhan kami, selawatkanlah ke atas Nabi Muhammad dan ke atas keluarganya.

Semoga usaha kita mengingati Rasulullah dengan sentiasa mengalunkan selawat dapat mendekatkan diri kita bersama dengan Nabi Muhammad kelak serta turut mendapat rahmat daripada Allah.


Buat Si Kulit Sensitif, Boleh Cuba List Toner Bebas Alkohol Yang Wanita Ini Cadangkan

Pemakaian toner juga penting kerana berfungsi untuk bersihkan kotoran yang tidak habis dicuci. Ia juga penting untuk kembalkan pH kulit kita selepas mencuci muka. Juga berfungsi untuk menutup kembali pores  yang terbuka besar.

Bagi mereka yang memiliki kulit sensitif, elakkan sama sekali menggunakan produk yang mengandungi alkohol kerana ia boleh memburukkan lagi keadaan kulit wajah.

BERIKUT PILIHAN TONER TANPA KANDUNGAN ALKOHOL

HIJABISTA: Jangan sesekali skip memakai toner atau penyegar wajah. Amat penting memakai toner selepas mencuci wajah agar pori pada kulit wajah tertutup kembali selepas wajah dicuci.


Pharrel Williams Lancar Rangkaian Penjagaan Kulit Terbaharu Ramai Yang Teruja

Pharrell adalah selebriti terbaharu yang mengumumkan usaha berkaitan penjagaan kecantikan tahun ini, selain itu Selena Gomez, Lauren Conrad, dan Patrick Starrr telah mengumumkan koleksi, dan beberapa selebriti antarabangsa termasuk James Charles, telah mengisyaratkan masa depan di ruang kecantikan.

“Kadang-kadang anda perlu menaikkan semangat anda denga hanya perlu membersihkan fikiran. Bukan itu sahaja anda hanya perlu menyingkirkan beberapa kulit mati.” Suara Pharrell Williams membasahi pendengarnya dengan bersih dan sejuk, seperti aliran air yang turun di atas kerikil.

“Kadang-kadang anda harus menyingkirkan beberapa tabiat buruk. Kadang-kadang anda hanya perlu dilembabkan, dihidupkan. Kadang-kadang semangat anda memerlukannya semua itu.”

Dipetik dari artikel siaran Allure terbaharu penyanyi antarabangsa Pharrell Williams meluah rasa apa yang mungkin diperlukan oleh semangat kita, adalah tiga produk penjagaan kulit pembersih, pengelupasan, dan pelembap. Pharell melancarkan produk penjagaan kulit terbaharu Humanrace, yang bakal dilancarkan pada 25 November di laman web.

Pharrell yang terkenal dengan pelbagai bakatnya sebagai produser hit dan artis rakaman, dapat menyatukan peminat kelab negara dan peminat Despicable Me berusia enam tahun di bawah satu bar bass yang mempesona. Tetapi selebriti ini dengan mempamerkan penampilan yang baik baik, selama beberapa dekad menarik perhatian ramai. Wajah selebriti ini seakan tidak dimakan usiasemakin tampan seiring masa.

Pharell seorang selebriti yang menitikberatkan hal penjagaan kulit dari seawal kariernya pertengahan 20-an, sering bertanya kepada model yang berkerjasama dengannya mengenai produk penjagaan kulit, malahan Pharell mempunyai pakar dermatologinya tersendiri.

Pasti ramai yang terkejut, komitmennya terhadap kulit dan kesihatannya pada usia ini, Pharell cukup dedikasi menjalani rutin dan rejimen perawatan kulit. Bahkan selebriti ini amat berminat dengan penjelasan produk yang bakal dilancarkan.

Produk Humanrace memenuhi syarat paling asas dalam rutin penjagaan kulit iaitu menyiapkan, memperbaiki dan melindungi. Tiga produk pembersih, pengelupasan dan pelembap akan dilancarkan dalam talian dan setiap item dibungkus dalam botol hijau hutan.

“Kami percaya bahawa setiap individu berpotensi untuk memahami diri mereka dengan lebih baik, dan bangun setiap hari dengan perasaan yang kuat untuk mengubah niat baik menjadi tindakan. Matlamat kami adalah untuk membantu anda dalam usaha ini.”

Pembersih Humanrace Rice Powder Cleanser: Menghasilkan emulsi ringan yang mengelupas dengan lembut menggunakan asid hidroksi alfa buah (AHA) dan sebatian yang melarutkan ikatan antara sel kulit mati sehingga mereka dapat melayang seperti kepingan salji ke dalam angin. Lebih daripada separuh formula pembersih adalah tanah liat kaolin, “detoksifier”.

Pengelupasan Lotus Enzyme Exfoliant: Untuk memperbaiki wajah anda dari semua kerosakan umum yang dialaminya, anda mengelupas, gunakan Lotus Enzyme Exfoliant. Diformulasikan paling utama dengan asid glikolat bahan kegemaran Pharell, pada kepekatan yang agak tinggi 8 peratus, krim ini mengundang sel baru yang segar di permukaan kulit.

Pelembap Humidifying Cream: Diilhamkan oleh dari atmosfera kepulauan Jepun yang diliputi kabut yang tenang seperti tempat-tempat yang pernah dan disukai Pharell, kampung halamannya di Virginia Beach di Miami,. Ini adalah selembar kelembapan yang padat dan berkrim, diformulasikan terutama dengan ekstrak cendawan salji, bahan organik pengikat kelembapan dengan akar dalam perubatan Cina serupa dengan asid hyaluronik. Menurut pakar dermatologi Dendy Engelman, ukuran zarah cendawan salji jauh lebih kecil daripada HA, yang membolehkannya menyerap ke lapisan kulit dengan lebih mudah. Bagaimanapun, krim ini juga mempunyai HA, ditambah beras yang menenangkan air dan niacinamide. Pharell juga tidak lepas memakai pelindung tabir suria matahari yang masih belum tersedia untuk pasarkan.

Pembungkusan berwarna hijau rumput, 50 peratus plastik yang digunakan berasal dari plastik kitar semula dengan hanya sebilangan kecil plastik asal yang digunakan -dan setiap produk mempunyai bahagian dalam yang dapat ditanggalkan ruang yang boleh ditukar dengan isi semula.

Bagi Pharell, garis perawatan kulit lebih dari sekadar muncul tulang pipi dan pengelupasan berasaskan asid: Ini adalah isyarat kecil selama tiga minit. Dia mengucapkan terima kasih atas pertimbangan anda dan berharap ramai yang menyukai produk penjagaan kulit dari Humanrace.

Rangkaian penjagaan kulit Humanrace, termasuk Rice Powder Cleanser, Lotus Enzyme Exfoliator, Humidifying Cream dan Routine Pack akan tersedia mulai 25 November di humanrace.com. Agak-agaknya produk ini bakal sampai di pasaran Malaysia tak? Pasti ramai beauty junkie teruja untuk mencubanya.

SUMBER : ALLURE


6 Cara Selindung Wajah Dari Cela, Tapi Masih Boleh Tampil Berseri. Persediaan Ramadan Nanti!

Ada di antara kita yang bersolek untuk memberi fokus kepada bahagian yang cantik pada wajah tetapi ada di antara kita yang bersolek kerana terpaksa untuk menutup cela pada wajah.

Pasti terasa segan apabila wajah kita dipenuhi dengan parut jerawat atau jeragat hitam. Penyelesaian yang segera adalah dengan menutupnya dengan produk solekan.

Ia tidak salah sama sekali namun sampai bila kita mahu bergantung kepada alat solek? Apa kata cuba beberapa cara ini untuk mendapatkan kulit yang baik tanpa cela:

1. Gunakan pelembap ‘tinted’ yang mengandungi SPF

Gunakan pelembap ‘tinted’ ini berbanding ‘foundation’. Anda bukan sahaja melindungi kulit wajah malah ia memberi sedikit sentuhan rona serta melembapkan wajah anda.

2. Minum secawan Vitamin C panas

Minum secawan air panas bersama hirisan lemon segar. Ia mampu membuang radikal bebas dari tubuh badan anda, membuatkan kulit anda kekal sihat dan semakin baik.

3. ‘Toner’ tanpa alkohol

‘Toner’ tanpa alkohol yang baik selepas mencuci wajah adalah baik untuk menyamaratakan tona kulit wajah serta membuang lebihan produk solekan pada wajah ketika waktu pagi.

4. Lakukan pengelupasan dua kali seminggu

Gunakan sama ada produk pengelupasan atau campurkan sahaja satu sudu teh ‘baking soda’ dengan satu sudu teh air. Sapu perlahan-lahan pada wajah selama satu minit sebelum bilas dengan air sejuk dan keringkan.

5. Jangan sentuh wajah!

Berhenti menyentuh wajah anda sepanjang hari. Jangan picit atau mengopek jerawat anda dan tidak perlulah menarik atau memicit-micit wajah anda.

Cara di atas mampu memberi peluang kepada wajah anda untuk pulih dan bernafas dengan selesa. Ini hanya akan memberi kompleksi yang baik kepada wajah anda jesteru anda tidak perlu menempek produk solekan terlalu tebal. Selamat mencuba!


‘Effortless Beauty’! Produk Solekan Pelbagai Guna Korea Sempurna Untuk Hari Malas

Dalam budaya pantas Korea, mencari masa untuk duduk dan memakai solekan penuh glam boleh mencabar. Tetapi jangan risau, ada penyelesaiannya! Tujuh produk solekan Korea pelbagai guna ini sesuai untuk hari-hari yang anda inginkan penampilan yang ringkas dan mudah.

Sama ada anda kekurangan masa atau hanya lebih suka penampilan yang lebih semula jadi, produk ini akan menjadikan rutin anda mudah. Ucapkan selamat tinggal kepada kesibukan, dan hello kepada rutin kecantikan tanpa tekanan!

Anda mungkin pernah melihat ini di semua tempat, ia adalah produk yang mudah untuk diletakkan di meja solek anda. Bukan sahaja melembapkan wajah, tetapi ia juga boleh berfungsi sebagai primer untuk meningkatkan kuasa solekan yang berkekalan. Tetapi ia tidak berhenti di situ, produk ini juga boleh digunakan sebagai pelembap bibir dan penyerlah semula jadi untuk memberikan anda kulit yang lebih dewy!

Pemerah pipi cair berwarna yang disenyapkan ini sesuai digunakan bukan sahaja untuk memberikan warna merah pada pipi, tetapi juga boleh digunakan sebagai pembayang mata untuk memberikan anda lebih banyak rupa monokromatik itu!

Ada sebab mengapa semua orang mendabik dada tentang produk ini kerana ia merupakan toner dan pelembap dalam satu! Ia bukan sahaja melembapkan, tetapi ia juga mencerahkan kulit anda untuk memberikan kulit yang terbaik!

Dengan kuasa pewarnaan yang biasa ada pada liptint, ramai juga telah menggunakan liptint sebagai pembayang mata dan pemerah pipi! Beberapa pewarna bibir terbaik termasuk 3CE, PeriPera dan banyak lagi!

Walaupun pada asalnya dibuat untuk mengisi bintik-bintik botak di kepala anda untuk memberikan anda rambut yang lebih penuh, produk ini juga boleh digunakan untuk mengisi kening anda! Ia bukan sahaja bagus untuk mereka yang mempunyai rambut yang jarang, tetapi juga kening yang jarang!

Produk ini adalah tiga dalam satu, dengan warna berkilauan dan dua bayang matte; trio pembayang mata padat ini sebenarnya boleh digunakan dalam pelbagai cara yang berbeza! Gunakan bayang berkilauan sebagai sorotan dan warna coklat paling gelap untuk membentuk kontur yang ringan!

Kini anda pernah mendengar tentang lip tint yang berfungsi sebagai eyeshadow, tetapi tahukah anda bahawa KAJA sebenarnya telah mengeluarkan produk yang boleh digunakan untuk kedua-dua mata dan pipi? Dengan tona yang lebih neutral, ini sesuai untuk sesiapa sahaja yang tidak mahu berbelanja secara berfoya-foya dengan begitu banyak produk berbeza untuk mencapai satu penampilan!

Tidak semua orang mahukan penampilan penuh glam sepanjang masa, kadang-kadang kita hanya mahukan sesuatu yang ringkas dan cepat. Produk solekan Korea pelbagai guna ini boleh membantu anda mencapai penampilan yang hebat tanpa perlu bersusah payah. Jadi mengapa tidak mencubanya?


Hilangkan Ketuat Dengan Cara Mudah, Guna Cuka Epal & Vaseline Sahaja!

Ketuat memang sangat menyakitkan. Bukan sahaja ia membuatkan kita rasa tidak selesa dek kerana rasa sakit pada bahagian yang ditumbuhi ketuat tetapi dalam masa yang sama boleh membuat keyakinan diri kita ‘merudum.’ Apa tidaknya, jika ketuat tumbuh di tangan, tentulah rasa segan apabila hendak bersalaman dengan orang lain. Hilangkan dengan cara mudah, guna cuka apple cider dan vaseline sahaja!

Berikut perkongsian yang dipetik dari Facebook Koleksi Resepi Terbaik Untuk Keluarga Anda tentang cara-cara merawat ketuat menggunakan ramuan cara DIY. Mungkin ramai yang pernah mengalami masalah ketuat. Ada yang di kaki, ada yang di tangan. Macam mana pun, ketuat ni memang menyemak dan anda pasti lagi suka kalau ia hilang betul tak?

APAKAH PUNCA KETUAT?

Ketuat berpunca daripada virus HPV. Kebanyakan orang memang menjadi pembawa kepada virus ini. Tak semua orang akan mendapat ketuat, tetapi sesetengah orang yang badannya tak dapat memendam kegiatan virus ini akan mendapat ketuat.

BAGAIMANA HENDAK HAPUSKAN KETUAT?

Ketuat mempunyai “akar” yang mana akar ini jika tidak dihapuskan, akan membolehkan ketuat tumbuh kembali. Kita perlu memusnahkan akar ketuat supaya ketuat tidak datang kembali.

BAHAN-BAHAN YANG DIPERLUKAN UNTUK MENGHILANGKAN KETUAT:

1. Cuka epal – Ini bahan aktif yang akan membunuh ketuat. Asid asetik dalam cuka sangat efektif untuk membunuh akar ketuat. Kalau tak ada Apple Cider Vinegar boleh guna cuka makan yang biasa tu. Balsamic vinegar pun boleh tapi mahal.

2. Kapas – Kapas akan menyerap dan menyimpan cuka. Gunakan kapas yang daya menyerapnya kuat. Facial cotton pun boleh digunakan.

3. Plaster atau Duck Tape – Plaster atau duck tape bertujuan untuk memegang kapas yang direndam dalam cuka. Gunakan tape yang kuat daya lekatnya.

4. Vaseline – Asid dalam cuka tidak kenal kulit sihat atau kulit ketuat. Dengan menyapukan vaseline pada kulit sihat, ia terlindung dari tindakbalas cuka.

LIHAT KESAN DARIPADA SAPUAN RAMUAN INI:

Sumber kredit: Koleksi Resepi Terbaik Untuk Keluarga Anda


Elak Rambut Bau Hapak, Ini 9 Tip Penjagaan Rambut Hijabi Kena Tahu

Penjagaan rambut untuk wanita berhijab sememangnya penting. Berhijab bukanlah satu alasan untuk anda mengabaikan penjagaan dan kecantikan rambut. Tanpa penjagaan yang sempurna, rambut akan mudah rosak, kering, rapuh dan berkelemumur kerana ia tertutup dalam tempoh yang lama.

Jika anda tidak mahu berdepan dengan pelbagai masalah, pastinya anda ikuti beberapa tip ini agar rambut anda kekal sihat dan cantik walaupun berhijab sepanjang hari.

PILIH TUDUNG YANG DAPAT MENYERAP PELUH

Menutup rambut dalam tempoh yang lama boleh membuatkan rambut anda mudah berpeluh. Peluh yang berlebihan jika tidak dikawal boleh mendatangkan masalah pada rambut seperti kelemumur, bau yang kurang menyenangkan, mudah rapuh, lembap dan sebagainya. Bijaklah memilih jenis fabrik yang lembut dan ringan seperti sifon. Jangan memilih kain tudung daripada fabrik kapas kerana ia mudah memerangkap haba dan membuatkan kulit kepala cepat berpeluh.

JANGAN CUCI RAMBUT SETIAP HARI

Walaupun rambut anda tertutup setiap hari, anda tidak perlu mencuci rambut setiap hari. Memadai dengan mencuci rambut setiap dua atau tiga hari sekali, sekurang-kurangnya tiga jam sebelum anda memakai tudung. Biarkan rambut anda betul-betul kering sebelum anda ingin memakai tudung

Jangan SIKAT RAMBUT TERLALU KUAT

Bagi anda yang miliki rambut panjang tentu sahaja anda akan mengikat rambut ketika memakai tudung. Bagi mengelakkan rambut anda mudah rosak dan cepat parah, jangan ikat rambut terlalu kuat ketika memakai tudung. Biarkan ikatan tersebut sedikit.

JANGAN PAKAI TUDUNG KETIKA RAMBUT BASAH

Rambut yang basah saat memakai tudung akan menyebabkan rambut berbau, rosak, kelemumur dan tidak sihat. Sebaiknya biarkan rambut anda kering terlebih dahulu sebelum anda memakai tudung. Jika anda ingin menyarung tudung dalam keadaan tergesa-gesa sedangkan rambut anda masih belum cukup kering secara semula jadi, anda boleh menggunakan pengering rambut sebagai alternatif untuk mempercepatkan rambut kering.

PILIH SYAMPU YANG SESUAI DENGAN RAMBUT

Pastikan anda menggunakan jenis syampu yang bersesuaian dengan rambut dan kulit kepala. Elakkan daripada menggunakan syampu yang mengandungi banyak bahan kimia agar ia tidak mendatangkan kesan buruk kepada penjagaan rambut anda. Malah ketika proses membasuh rambut, anda juga digalakkan melakukan urut pada kulit kepala secara teratur.

SIKAT RAMBUT SEBELUM DAN SELEPAS MEMAKAI TUDUNG

Wanita berhijab sering mengabaikan kepentingan menyikat rambut sama ada sebelum atau selepas memakai tudung atas alasan tiada siapa yang akan nampak rambut anda. Sebenarnya tanggapan anda itu sama sekali salah. Amalan menyikat rambut ini sangat penting bagi memastikan rambut anda kekal sihat dan cantik walaupun bertudung. Gunakan sikat yang bergigi jarang untuk mengurangkan risiko rambut kusut dan akhirnya rosak akibat terlalu sukar untuk disikat.

AMBIL MAKANAN YANG BERNUTRISI

Tidak kira orang yang bertudung ataupun tidak, pengambilan makanan yang sihat dan berkhasiat penting untuk memastikan kesihatan dan kecantikan rambut terpelihara. Anda digalakkan mengambil makanan yang kaya dengan vitamin E, vitamin B12, vitamin B6, protein dan vitamin C. Sumber vitamin ini boleh anda peroleh daripada buah-buahan, sayuran hijau dan kekacang.

REHATKAN RAMBUT SEKETIKA SEBELUM MANDI

Sebaik anda membuka tudung, bukakan ikatan pada rambut dan biarkan dahulu kulit kepala anda bernafas. Rehatkan seketika dalam tempoh setengah jam sehingga peluh pada tubuh dan kulit kepala benar-benar kering. Ia bertujuan untuk memberi aliran udara pada kulit kepala sebelum anda ingin mandi.

ATASI MASALAH RAMBUT SECEPAT MUNGKIN

Jika anda berdepan dengan masalah rambut, jangan biarkan masalah tersebut berlarutan. Pastikan sebulan sekali anda periksa rambut bagi memastikan rambut anda bebas daripada pelbagai masalah seperti rambut bercabang, rosak dan sebagainya. Dapatkan rawatan di salun ataupun gunakan produk rambut yang bersesuaian.

BAHAN SEMULA JADI

Untuk menyihatkan dan menyuburkan rambut, anda juga boleh menggunakan banyak bahan semula jadi yang mudah didapati serta murah antaranya lidah buaya, bunga raya, tomato, minyak zaitun, santan dan sebagainya. Gel lidah buaya misalnya berkhasiat dan sesuai dijadikan masker untuk merawat rambut dan kulit kepala.


Perut Buncit Kembali Menjadi Rata & Kempis! Rahsianya Amalkan Minuman Ini Sahaja

Perut buncit berlaku disebabkan masalah pencernaan tidak lancar hasil daripada pola hidup tidak sihat. Masalah ini membuatkan lemak bertimbun dan mengeraskan perut. Masalah ini tidak hanya berlaku kepada wanita bertubuh berisi tetapi juga wanita kurus pun mengalami masalah yang sama.

Jika masalah ini tidak diatasi dengan segera, bimbang ia mengundang pelbagai komplikasi penyakit seperti diabetes, tekanan darah tinggi, penyakit jantung, masalah tulang atau kolestrol tinggi.

Bagaimanapun, jangan gusar. Bagi membantu menghilangkan perut buncit, hijabi boleh cuba resipi berikut.

Resepi Air Serai Mujarab Untuk Kempiskan Perut Buncit Dengan Cepat

1. Serai (10-15 batang)
2. Air (2-5 liter)

Caranya memang sangat mudah dan cepat

Cara-cara:
*Ketuk serai sehingga pecah & rebus dalam 30-45 minit
*lagi banyak serai lagi banyak air diperlukan

Amalkan minum segelas pagi lepas sarapan, tengah hari dan malam.

Sebenarnya air rebusan serai juga boleh diminum bersama campuran bahan-bahan lain seperti madu, lemon, bunga cengkih, halia, kunyit dan banyak lagi. Serai juga berkhasiat serta terbukti mempunyai kebaikan dan kelebihannya yang tersendiri.

Antara Khasiat Air Rebusan Serai

*Bantu sistem penghadaman
*Cantikkan kulit
*Buang toksin dalam badan
*Kurangkan bau badan
*Cairkan lemak dan sebagainya


Elyana Henti Rawatan Kemoterapi, Mahu Tumpukan Perhatian Besarkan Anak-anak

Umum mengetahui bahawa Elyana menghidap penyakit kanser. Walau bagaimanapun Elyana memilih untuk tidak menyambung rawatan kemoterapi bagi merawat kanser Limfoma tahap empat yang dihadapinya sejak hampir sembilan tahun lalu.

Elyana atau nama sebenarnya Emeelya Elyana Emrizal berkata, dia tidak lagi ke hospital bagi menjalani pemeriksaan kesihatan kerana ingin memberi ruang kepada mereka yang lebih memerlukan untuk menggunakan kemudahan di hospital.

"Sekarang, negara kita sedang dilanda Covid-19. Jadi, saya rasa lebih ramai lagi orang yang memerlukan kemudahan di hospital berbanding saya.

"Lagi pula, saya sendiri sudah lama sakit dan dapat tahu situasi penyakit saya sekiranya ia teruk. Setakat ini, alhamdulillah," katanya.

Kali terakhir Elyana menjalani rawatan adalah pada awal tahun lalu.

"Ketika itu, saya menjalani rawatan kecemasan iaitu radioterapi memandangkan kanser sudah menular dan memberi kesan buruk pada tulang serta saraf saya. Penularan itu menyebabkan saya hampir lumpuh.

"Selepas itu, doktor menyarankan saya supaya menjalani rawatan kemoterapi, tapi saya tak buat kerana banyak perkara yang saya fikirkan antaranya tanggungjawab saya dan juga anak-anak yang sedang membesar," katanya.

DItanya mengenai ibadah puasa kali ini, penyanyi lagu Kalis Rindu itu bersyukur kerana semuanya berjalan lancar tanpa sebarang gangguan kesihatan.

"Alhamdulillah, ibadah puasa saya berjalan lancar tanpa sebarang masalah. Tiada sebarang gangguan kesihatan berlaku kepada saya dalam tempoh ini," katanya.

Selain itu, Ramadan juga membuka ruang buat Elyana untuk menjana pendapatan secara pasif dengan menjalankan perniagaan makanan secara dalam talian.

Sumber kredit: Harian Metro dan Facebook Elyana


Seolah Berada Di Negara Jepun. Hidangan Matcha Dari Kafe Terpilih Ini Benar-Benar Ubah Selera Anda

Kayu Jepun dan tempat duduk tatami akan membuatkan anda berasa seolah-olah anda benar-benar berada di Jepun menikmati pencuci mulut asli mereka. Perisa yang sempurna untuk mengalihkan fikiran anda santai hujung minggu, semasa berehat di rumah ataupun menikmatinya di luar. Ahhh sudah tentu matcha!

Bagi anda yang belum pernah mencuba matcha, ia pada asasnya adalah serbuk yang dikisar halus yang dibuat khas daripada daun teh hijau muda. Selain daripada sarat dengan antioksidan dan vitamin, bentuk teh hijau ini hanyalah perisa yang sedap untuk dimasukkan ke dalam pencuci mulut anda.

Beberapa faedah matcha yang mungkin meyakinkan anda untuk beralih daripada kopi harian anda kepada mungkin matcha latte harian. Jika anda ingin membuat matcha di rumahinilah faedahnya.

Sarat dengan antioksidan dan vitamin.

Teh hijau mengandungi sejenis antioksidan yang dipanggil catechin, serta kumpulan lain yang dipanggil polifenol. “Serbuk matcha menawarkan megadose antioksidan yang kuat ini, yang boleh membantu mengurangkan kerosakan sel dan mencegah penyakit kronik. Matcha juga mengandungi pelbagai vitamin termasuk vitamin A, B, C, E, dan K, kata Miyashita.

Meningkatkan cahaya kulit anda

Vitamin C merangsang pengeluaran kolagen apabila ditelan mengikut kajian. Dan vitamin B boleh membantu menggalakkan perolehan sel kulit yang sihat. Anda akan mendapat lebih banyak tenaga daripada teh lain.

Serbuk matcha mempunyai kira-kira tiga kali ganda jumlah kafein sebagai jenis alternatif teh yang dibancuh. Teh hitam mempunyai 47 mg kafein setiap cawan, dan teh hijau mempunyai 28 mg, manakala matcha mempunyai 70 mg kafein. Itu kira-kira manfaat tenaga yang sama atau kurang sedikit daripada secawan kopi, yang mengandungi sekitar 96 mg kafein setiap cawan (memandangkan kopi yang berbeza mempunyai tahap kafein yang berbeza).

Jika anda menggemari matcha atau sekadar ingin meneroka lebih banyak tempat di bandar, jangan risau kerana banyak kafe di Lembah Klang telah menghasilkan pencuci mulut dan minuman baharu secara kreatif yang sesuai untuk anda mendapatkan pembaikan matcha harian anda. Beberapa tempat ini yang menyajikan hidangan teh hijau yang paling lazat, jadi apa lagi? Anda hanya perlu untuk pilih dan nikmati secawan matcha di hujung minggu!

Peminat matcha berkemungkinan besar akan mengenali Niko Neko Matcha. Temui rakan-rakan anda dalam kehangatan kedai konsep zen mereka yang minimalis dan penuhi keinginan secawan teh hijau matcha latte dan mocktail matcha yang inventif.

Di Niko Neko, juga menawarkan pilihan hidangan manis seperti kek keju bakar matcha, pastri Choux dan croissant. Setelah membuka kedai konsep kedua mereka baru-baru ini, anda kini akhirnya boleh menikmati tawaran matcha mereka di ruang kecil di Bangsar atau cawangan baharu mereka di sepanjang Jalan Tun H. S. Lee.

Cuaca yang panas dan cerah di KL memerlukan hidangan sejuk dan apakah cara yang lebih baik untuk menyelesaikannya selain dengan semangkuk ais cukur Jepun dari Kakiyuki. Kakiyuki terkenal dengan pengkhususan dalam kuih kakigori mereka, pencuci mulut ais penyejuk yang cair serta-merta di dalam mulut anda. Dihasilkan dengan bahan-bahan premium, gabungan perisa mereka adalah inventif dan ini termasuk perisa matcha yang perlu anda cuba!

Salah satu perisa kakigori terlaris mereka, Uji Matcha, atau yang lebih menyegarkan dengan Matcha Colada. Antara pencuci mulut matcha lain yang sama sedap seperti Matcha Anmitsu, kek gulung, warabimochi dan banyak lagi! Menarikny set Matcha Klasik mereka untuk menggali beberapa hidangan matcha terbaik mereka sekaligus.

Alamat: Taman Paramount, The Gardens Mall, Pavilion Kuala Lumpur, 163 Retail Park, Pusat Perniagaan Cheras

Mei by Fat Spoon ialah kafe minimalis yang menyajikan makanan keselesaan berinspirasikan Jepun. Walaupun terkenal dengan mangkuk nasi yang lazat dan pasta fusion, tempat ini menjual hidangan manis yang sama lazatnya. Mereka menawarkan pelbagai ciptaan matcha yang lazat, daripada Kek Teh Hijau berkrim mereka kepada Ais Matcha Latte yang menarik.

Anda tidak sepatutnya meninggalkan tempat ini tanpa merasai mentega teh hijau buatan sendiri mereka yang terkenal dengan croissant yang hangat dan serpihan. Mentega unik mereka sangat baik sehingga anda boleh memakannya sendiri. Jika anda telah mencuba dan jatuh cinta dengannya, anda juga boleh memilih untuk membeli satu botol di rumah untuk diri sendiri, atau lebih baik lagi, beli ke rumah seluruh rangkaian perisa mentega yang unik!

Alamat: Desa Sri Hartamas dan The Hub SS2

Oh Cha Matcha bukan sekadar kafe yang menarik dari segi estetik, dengan rona merah jambu dan hijau yang cantik dan menceriakan, tetapi ia juga menyajikan minuman matcha sihat yang berbaloi. Nikmati kepelbagaian minuman matcha yang bebas rasa bersalah namun menyeronokkan. Ya, mengejutkan! Tiada satu pun daripada minuman mereka mengandungi.

Matcha Istiadat premium, menggunakan hanya daun teh gred tertinggi dari Uji, Kyoto. Di sini, anda juga boleh memilih pilihan susu mesra vegan untuk digunakan dalam minuman anda, pilih daripada soya, badam, susu, oat atau gajus. Anda juga boleh menikmati lebih banyak manfaat kesihatan dengan mencuba Siri Kecantikan mereka, rangkaian minuman matcha yang diselitkan kolagen!

Alamat: 130, Jalan Burhanuddin Helmi, Taman Tun Dr Ismail, 60000 Kuala Lumpur

Berasal dari bandar Asahikawa di Hokkaido, Jepun, 108 Matcha Saro ialah tempat matcha yang mendapat sambutan menggalakkan sejak pembukaannya. Daripada makanan yang dibakar kepada hidangan sejuk, kedai pencuci mulut matcha ini mengkhusus dalam hidangan matcha premium yang dibuat dengan bahan-bahan asli dan berkualiti tinggi yang diimport dari negara asalnya.

Peminat Matcha harus mencuba obanyaki terlaris mereka, penkek isi Jepun yang tebal dengan inti manis yang dibuat hangat dan segar setiap hari. Anda yang mencari juadah sejuk boleh memesan 108 parfait matcha khas Matcha Saro juga, ditambah dengan gabungan bahan seperti mochi dan pes kacang merah.

Alamat: Lot 251, Tingkat 2, Suria KLCC, 50088 Kuala Lumpur

Ceriakan pengembaraan matcha anda dengan satu lagi kafe matcha istimewa, Maccha Ikki. Selain daripada hidangan manis mereka dibuat dengan serbuk matcha tulen yang diimport dari Jepun, dulang hidangan kayu Jepun dan tempat duduk tatami akan membuatkan anda berasa seolah-olah anda benar-benar berada di Jepun menikmati pencuci mulut asli mereka.

Maccha Iki menyajikan semua matcha, daripada ais krim dan mochi, kepada minuman ais dan kek krep. Penggemar kek boleh menikmati Matcha Mille Crepe atau Matcha Swiss Roll mereka, kedua-duanya dipenuhi dengan krim teh hijau licin yang merupakan jumlah manisan yang tepat. Lain-lain yang mesti dicuba ialah minuman istimewa Iki Matcha Blended serta Tiramisu Matcha mereka yang terdapat dalam kotak kayu.

Alamat: EkoCheras Mall dan Pandan Indah

Kafe ini ialah syurga bagi penggemar pencuci mulut, serta tempat penggemar matcha. Mereka menghidangkan pelbagai pencuci mulut dekaden daripada wafel hingga kek mille crepe, roti bakar madu Shibuya yang istimewa, pencuci mulut Jepun ruji yang pasti akan dinikmati oleh anda semua dengan rasa manis.

Nikmati rasa matcha Uji gred tinggi dengan Roti Bakar Matcha mereka, roti bakar pekat yang menyelerakan dengan dua sudu ais krim matcha dan krim putar yang gebu. Penggemar Matcha juga akan menikmati Kek Lava Matcha, kek halus yang mendedahkan pusat matcha cair yang kaya dan meleleh keluar apabila anda memotongnya. Kami juga mengesyorkan mencuba kek mille crepe berperisa matcha mereka serta Matcha Latte Kakigori.

Alamat: Damansara Uptown dan Pavilion KL

Temui HEJAÜ, tambahan terbaru kepada pemandangan matcha tempatan di Lembah Klang. Kanak-kanak baru di blok ini membawa pandangan unik mereka tentang hidangan matcha ke meja. Selain daripada minuman matcha biasa, anda boleh mengharapkan minuman matcha lain dengan kelainan tempatan – fikirkan kombo matcha dengan bahan-bahan Malaysia seperti barli, kelapa, asam boi dan banyak lagi!

Walau bagaimanapun, kemuncaknya pastinya pastri mereka, terutamanya roti polo matcha yang terkenal. Disebabkan betapa sedapnya, roti polo sentiasa habis dijual, jadi anda perlu cepat untuk memesan dan ambil satu setelah dibakar dan disediakan! Jika anda menuju ke kafe mereka, jangan lepaskan peluang untuk mengambil gambar estetik. Bahagian dalaman yang ringkas dengan sayur-sayuran berdaun, hiasan pastel dan ton kayu cerah menjadikan ruang itu tempat yang selesa, namun mudah sekeping gambar di insta.

Alamat: The Gasket Alley, Lot 15, 13, Jalan 13/6, Seksyen 13, 46200 Petaling Jaya, Selangor

Satu lagi tempat pencuci mulut yang menawan yang menyajikan pencuci mulut panas dan sejuk yang dibuat dengan perisa kegemaran tempatan. Terkenal dengan kakigorinya, ais parutnya mempunyai tekstur yang sama seperti bingsu Korea, yang lembut dan ringan, menjadikannya pencuci mulut yang sempurna selepas makan. 5 buku terlaris mereka dan antaranya ialah Royal Matcha Latte Kakigori.

Matcha Latte Kakigori Diraja terdiri daripada kakigori susu segar yang didatangkan dengan aiskrim matcha, kacang merah, serbuk matcha, marshmallow serta krim matcha berkualiti tinggi untuk dituangkan ke atas pencuci mulut anda. Kakigori mereka juga dihidangkan dengan semangkuk kecil bebola keledek buatan tangan, bebola talas dan mutiara yang direndam dalam sirap gula perang muda yang boleh anda nikmati bersama ais cukur.

Alamat: No 52, Jalan SS 21/58, Damansara Utama, 47400 Petaling Jaya

Terletak di dalam APW Bangsar dan bertenggek di atas anak tangga kelabu mereka yang terkenal, CRAFT [ Cha / Maki ] ialah tambahan terbaru dalam ruang komersial kreatif ini, membawa kelainan inovatif kepada masakan Jepun. Kafe rumah kaca minimalis yang unik ini adalah tempat yang sesuai untuk sesi mengejar kasual bersama rakan anda atau sekadar untuk menikmati snek ringan dan teh pada hari-hari sibuk anda.

Minuman matcha di CRAFT menggunakan serbuk matcha daripada minuman mereka datang dalam pelbagai ciptaan klasik dan unik. Siri Let’s Par-tea, terutamanya Yuzu Rosemary Matcha yang lazat. Lengkapkan hidangan anda dengan menggandingkannya dengan bungkusan sushi mereka dibuat mengikut tempahan dan dibuat dalam bentuk bungkus gaya burrito!

Alamat: APW Bangsar, 29-8, Jalan Riong, Bangsar, 59100 Kuala Lumpur


Makanan Sihat Juga Sebenarnya Boleh Menggemukkan Jika Diambil Secara Berlebihan. Take Noted Ya!

Ramai menyangka makanan yang sihat tidak akan menggemukkan. Ternyata anda silap kerana makanan yang sihat juga sebenarnya mengandungi kalori dan lemak yang boleh menggemukkan anda. Langkah pertama jika anda ingin menurunkan berat badan adalah dengan menghentikan pemakanan kudap-kudapan dalam rutin diet anda.

Anda mungkin akan terkejut bahawa kudapan anda itu sebenarnya mengandungi kandungan lemak dan kalori yang tinggi. Anda tidak perlu sabotaj diet anda. Cuma ikuti beberapa tips untuk mengetahui makanan sihat apakah yang perlu anda elakkan.

Buah ini bagus untuk nutrisi dan antioksidan. Selain itu, buah ini juga kaya dengan fiber dan lemak tepu. Jika impian anda untuk menurunkan berat badan, anda perlu mengawal pengambilan buah ini. Avokado mengandungi kandungan lemak dan kalori yang tinggi. Pengambilan 1/5 avokado bersamaan 50 kalori dan sebiji avokado pula bersamaan 350 kalori. Ini bermakna pengambilan yang berlebihan sama seperti sepinggan nasi.

Kacang mengandungi omega-3, protein, vitamin E dan fiber, tetapi kacang juga mengandungi kandungan kalori yang tinggi. Setengah cawan kacang badam bersamaan dengan 132 jumlah kalori. Ramai yang menggemari kacang kerana boleh dimakan begitu sahaja. Anda boleh mengambilnya tetapi perlu disukat terlebih dahulu supaya tidak mengambil secara berlebihan.

Buah-buahan kering sama seperti buah biasa tetapi tidak mempunyai air. Jadi, secawan buah-buahan kering adalah 8 kali ganda kandungan kalori dan gula jika dibandingkan dengan secawan buah-buahan segar. Sebagai contoh, secawan buah anggur bersamaan 60 kalori manakala secawan kismis bersamaan 460 kalori. Jadi anda perlu mengambil buah-buahan segar dan kurangkan buah-buahan kering.

Bagaimana pula minuman buah-buahan atau sayuran bersama ais dikatakan tidak sihat? Apabila kandungannya seperti coklat, mentega kacang, yogurt beku, dan perisa-perisa lain yang dihidangkan dalam satu cawan yang besar, ia sudah menjadi snek yang mengandungi kalori. Jadi sebaik-baiknya elakkan atau pun gunakan buah yang segar, yogurt asli dan susu kurang manis.

Kebanyakan mereka suka menggunakan tuna dari tin yang mengandungi 39gram protein dan juga 179 kalori. Kemudian, ditambah pula dengan mayonis yang menambahkan lagi 90 kalori dan 10 gram lemak untuk setiap sudu. Jadi gantikan mayonis anda dengan yang lain agar diet anda tidak menjadi sia-sia.

Kafein mampu menghalang sel-sel otak daripada kerosakan dan merupakan salah satu antioksidan. Tetapi jika anda membeli kopi latte dengan saiz besar yang dipenuhi susu, bermakna anda sudah mengambil 300 kalori dan 15 gram kandungan lemak. Jika anda inginkan turunkan berat badan tapi sangat menyukai kopi, anda boleh mengambil kopi kosong yang hanya mengandungi 5 kalori sahaja.

Ikan mentah sahaja tidak menjadi masalah tetapi apabila sushi gulung istimewa pula lain ceritanya. Ianya mengandungi kandungan tinggi kalori pada krim keju, mayonis pedas, tempura, dan nasi putih padat. Anda perlu berjaga-jaga juga dengan kicap soyanya. Jika anda gemarkan sushi, anda boleh mengambil ikan mentah bersama nasi tanpa kanji. Bukankah ianya lebih sihat.


Bakal Timang Anak Kedua, Ramai Puji Penampilan Dinda Hauw!

Dinda Hauw merupakan seorang pelakon kelahiran Palembang, Indonesia. Namanya semakin meningkat naik semenjak dia memegang watak sebagai Keke; iaitu seorang kanak-kanak yang menderita sakit kanser otot rangka, dalam filem “Surat Kecil Untuk Tuhan” (2011).

Dinda atau nama sebenarnya, Nyimas Khodijah Nasthiti Adinda, mula menarik perhatian masyarakat di Malaysia selepas membintangi sebuah karya yang membawa penonton mendekati agama Islam yang bertajuk Cinta Subuh (2022).

Peminat Dinda pasti mengetahui bahawa melalui filem tersebutlah dia bertemu dengan suaminya, Reynaldi Mbayang, 24, serta mengakui terjebak dengan cinta lokasi. Bahkan, pasangan tersebut turut mengganggap filem Cinta Subuh sebagai ‘pengiring kisah cinta’ mereka.

Pasangan tersebut kemudiannya telah diijabkabulkan pada 10 Julai 2020 dan dikurniakan seorang cahaya mata yang bernama Arshakalif Muhammad Mbayag atau mesra dipanggil Shaka yang kini berusia setahun.

Buat hijabi yang sering mengikuti Instagram pelakon tersebut pasti mengetahui bahawa gaya fesyennya sering menjadi sorotan ramai. Ini kerana, dia sering memakai busana yang tampak mewah dan modest dengan gaya yang mudah untuk ditiru.

Baru-baru ini, pelakon tersebut telah berkongsi fotonya yang menampakkan ‘baby bump’ dan membuatkan netizen ‘gemes’!

Aktres tersebut telah memuat naik foto menyarungkan pakaian ‘all white’ sambil memegang perut melalui laman Instagram. Difahamkan, foto tersebut diambil ketika sedang bercuti bersama suami dan anaknya ke Shiwakawa Go, Jepun.

“Ibu mengandung bulan depan tak boleh naik kapal terbang dah. Masih ada 2 minggu lagi…” tulisnya.

Dalam foto itu, Dinda Hauw kelihatan anggun bersama baju turtleneck berbulu lembut yang menampilkan potongan klasik bersama seluar berwarna putih. Selain itu, dia juga memadankan pakaianya bersama hijab yang berwarna putih dan beret yang kini menjadi trend sebagai item pelengkap fesyen.

Wanita berusia 26 tahun itu turut menambahkan gayanya bersama beg putih yang kecil, sneakers putih dan cermin mata hitam. Suaminya juga dilihat memakai pakaian yang sedondon.

Hantaran tersebut telah meraih perhatian netizen yang teruja melihat baby bumpnya dan mendoakan kesihatan Dinda. Rakan artis serta para peminat turut memuji rupa paras serta OOTD Dinda yang stylish meskipun sedang menghitung hari untuk melahirkan.

“Sehat selalu ya bunda semoga lancar terus Amin…..”

“Bunda ‘on the way’ anak kedua, hamil atau tak auranya sama cantik… Tiada obatt masyaallah Tabarakallah”

“Masya Allah Tabarakaullahu cantiknya nak…Selalu sehat lancar selamat bahagia sampai persalinan Aamin Ya Allah Ya Robbalalamin”

“Sehat selalu kakak cantik…. Masya Allah, udah cantik anggun pula… Moga selamat melahirkan”

“Semoga kak dinda sekeluarga diberikan kesehatan dan keselamatan dunia dan akhirat… aamiin”

Terdahulu, aktres dari seberang tersebut pernah mengalami keguguran dan enam bulan selepas itu dia mengumumkan khabar hamil anak kedua saat menjalani ibadah umrah.


Kena Tahu Sesuai Ke Tidak, Gadis Ini Kongsi Tip Pilih Skincare Ikut Jenis Kulit Masing-Masing

Pencuci muka atau cleanser merupakan antara item produk penjagaan wajah yang wajib kita miliki di rumah.

Iyelah, jika kita malas terlalu malas untuk mengamalkan rutin-rutin kecantikan yang lain, paling tidak pun cucilah muka itu. Jika kita menggunakan sabun mandian untuk bersihkan badan, mengapa pula tidak kebersihan kulit wajah?

Cleanser ada banyak jenis. So, kena pandai pilih sebab tak semua cleanser sesuai dengan semua jenis kulit.
Kalau salah pilih cleanser akan menyebabkan muka lebih berminyak, terus kering, berjerawat, kusam dan sebagainya.
Antara jenis-jenis cleanser yang ada mengikut jenis kulit yang sesuai. Lets check it out!

1. Oil Cleanser dan Balm Cleanser – Semua jenis kulit.
2. Foam Cleanser – Kulit kombinasi + berminyak
3. Cream Cleanser – Kulit sensitif + kering.
4. Gel Cleanser – Kulit normal, sensitif, kombinasi + berminyak
5. Milk Cleanser – Kulit normal, kering, sensitif dan kombinasi.
6. Facial Bars – Kulit kombinasi, berminyak + jerawat


Cara Menguruskan Kulit Kering Dengan 4 Kaedah Ini. Hasilnya Kulit Kekal Lembap Dan Segar

Kulit kering adalah masalah biasa, terutama pada cuaca kering dan semasa dalam suhu penghawa dingin. Ia biasanya disebabkan oleh keadaan persekitaran atau genetik dan boleh berlaku di mana sahaja di wajah mahupun di badan.

Sekiranya anda menderita kulit kering, jangan risau ada banyak perkara yang boleh anda lakukan untuk menghidrat kulit anda dan menjadikannya kelihatan lembut dan halus.

Menghabiskan terlalu banyak masa di dalam air benar-benar mengeringkan kulit anda sebenarnya. Cuba jangan menghabiskan lebih dari 10 minit di bilik mandi atau tub mandian. Apa yang perlu anda lakukan hanyalah masuk, bersihkan, bilas dan keluar!

Air panas menyedut kelembapan dari kulit anda, jadi elakkan. Gunakan air yang hangat dan bukannya melecur. Begitu juga, elakkan merendam di dalam tab mandi panas secara berkala agar kulit anda tidak kering.

Wangian, pewarna dan bahan kimia lain yang biasanya ditambahkan pada sabun, lulur, dan losen tidak akan memberikan kesan yang baik kepada kulit. Walaupun wangian mungkin berbau atau kelihatan baik, produk ini sebenarnya mengeringkan kulit anda. Pilihlah produk penjagaan kulit yang lembut dan bebas wangian agar kulit anda kelihatan terbaik.

PETUA: Gunakan juga pencuci pakaian tanpa wangian untuk mengelakkan bahan kimia yang tersisa di kain kering atau merengsakan kulit anda.

Pengelupasan adalah cara terbaik untuk melicinkan kulit. Walaubagaimanapun, terlebih skrub juga dapat menghilangkan kelembapan kulit dan menjengkelkan kulit kering. Pilih produk pengelupasan yang berlabel “lembut” dan elakkan menggosok kulit anda dengan kasar atau menggunakan span kasar.

Setelah mencuci muka atau keluar dari pancuran, hilangkan kelembapan berlebihan dengan tuala sebelum menggunakan pelembap anda. Sekiranya kulit anda masih terasa kering, sapukan lapisan pelembap kedua setelah lapisan pertama direndam.

Walaupun terdapat banyak di pasaran, losen tidak begitu berkesan untuk melembapkan kulit anda. Pilih krim atau losen dengan bahan seperti shea butter, minyak zaitun, atau minyak jojoba untuk mengisi semula kulit anda dengan kelembapan yang sangat diperlukan.

PETUA: Anda juga boleh menggunakan minyak semula jadi seperti minyak zaitun, minyak badam atau minyak kelapa sebagai pelembap. Cukup sapukan lapisan tipis minyak pilihan ke kulit anda, pagi dan malam untuk kulit yang lebih lembut dan licin.

Air dari mata air termal mengandungi mineral yang dapat membantu meningkatkan kesihatan kulit. Menyemburkannya pada kulit anda dengan berhati-hati, misalnya sekali atau dua kali sehari juga dapat membantu menjaga kelembapan kulit.

Kolagen patch yang menghidrat dapat membantu melembapkan bintik-bintik kering dan memperbaiki penampilan keseluruhan kulit anda. Cuba letakkan tampalan di bawah mata atau di tempat lain di mana anda mungkin memerlukan peningkatan kelembapan, seperti dahi atau kawasan di sekitar mulut.

Sekiranya anda menghabiskan banyak masa di luar rumah, adalah mustahak anda menggunakan krim atau pelembap yang mengandungi SPF 15 atau lebih tinggi. Ini akan melindungi kulit dari sinar matahari yang merosakkan yang menyebabkan luka bakar, bintik matahari dan kedutan.

Sekiranya udara di rumah anda sangat kering, ia boleh menyebabkan kulit kering anda, menjadikannya terasa kasar dan tidak stabil. Untuk mengatasi kesan ini, cuba letakkan pelembap di ruang tamu anda dan yang lain di bilik tidur anda.

Pastikan suhu penghawa dingin benar-benar mengeringkan kediaman anda, menyebabkan kulit lebih kering. Walaupun anda mungkin tergoda dengan kedinginan penghawa dingin. Sekiranya anda berasa sejuk, kenakan pakaian yang lebih hangat atau selimut dengan selimut.

PETUA: Sebagai bonus tambahan, anda akan menjimatkan tenaga dan menurunkan bil utiliti anda!

Lindungi kulit anda dari angin kering dengan memakai topi. Pakai pelindung bibir untuk melindungi bibir anda. Pada cuaca panas, pakai topi atau pelindung matahari untuk melindungi wajah anda dari sinar matahari yang terik dan pakai kemeja dan seluar lengan panjang yang ringan untuk mengelakkan kulit anda terbakar.

Klorin dan bahan kimia kolam lain dapat menghilangkan kelembapan kulit anda. Cuba elakkan berenang di air berklorin dengan kerap. Apabila anda berenang, mandi sebaik sahaja keluar dari kolam renang dan jangan lupa menggunakan pelembap!

Kulit kering sering menyebabkan kulit gatal, tetapi menggaru boleh menjadikan kulit kering lebih teruk malah menyebabkan kerosakan. Kadang-kadang, pelembap sahaja akan membantu mengurangkan gatal-gatal yang berkaitan dengan kulit kering, tetapi jika anda memerlukan sedikit kelegaan, cubalah krim hidrokortison atau losen bebas anti-gatal.

Sekiranya anda telah mengambil langkah-langkah untuk merawat kulit kering dan tidak melihat berhasil dalam beberapa bulan, ada baiknya mendapatkan nasihat daripada pakar dermatologi atau pakar kulit. Begitu juga, jika anda mempunyai gejala ekzema, rosacea atau masalah kulit yang lain.

Diet yang sihat dan seimbang akan membantu membekalkan vitamin dan nutrien yang diperlukan oleh tubuh dan kulit anda agar sentiasa terhidrasi. Cuba makan sekurang-kurangnya 2 bahagian sayur-sayuran hijau, berdaun dan 2 bahagian buah-buahan setiap hari. Buah dan sayuran dengan kandungan air yang tinggi, seperti tembikai, brokoli dan tomato, sangat baik untuk penghidratan.

Makan makanan yang mengandungi jenis lemak yang baik menyumbang kepada kesihatan tubuh secara keseluruhan, meningkatkan aliran darah dan penghantaran nutrien ke semua sel tubuh, termasuk kulit. Cuba makan lebih banyak makanan yang mengandungi lemak tak jenuh tunggal, seperti avokado, zaitun, dan mentega kacang dan makanan yang mengandungi lemak tak jenuh ganda, seperti salmon, walnut dan tauhu.

Hadkan pengambilan makanan ini sebanyak mungkin untuk mengelakkan dehidrasi dan memberi manfaat kepada kesihatan keseluruhan anda. Walaupun anda tidak perlu memotong makanan masin atau bergoreng sepenuhnya, cuba ganti kerepek kentang atau makanan ringan lain dengan pilihan yang lebih sihat sekali atau dua kali seminggu.

Kesan sampingan negatif dari merokok, mungkin anda tidak tahu bahawa merokok juga tidak baik untuk kulit. Tar yang terdapat dalam rokok menyumbat liang, menyebabkan blackhead dan jerawat. Merokok mengganggu kemampuan bernafas anda, yang menghalang peredaran dan menghilangkan oksigen sel kulit.

Apabila hati anda terlalu banyak bekerja, ia boleh menyebabkan pelbagai masalah kulit, termasuk gatal dan kering. Untuk membantu menyihatkan kulit, beri hati anda rehat dengan minum banyak air dan minuman lain yang sesuai dengan hati, seperti teh hijau dan jus buah. Anda juga dapat meningkatkan kesihatan hati dengan memakan pelbagai buah dan sayuran segar, termasuk sayur-sayuran berdaun, bawang putih, avokado, kacang-kacangan dan limau gedang.

Jeli petroleum sangat emolien dan sebenarnya membentuk penghalang yang menghalang kelembapan menguap dari permukaan kulit. Ia juga merupakan pilihan yang murah untuk merawat kulit kering dengan harga yang murah.

Oleh kerana jeli petroleum boleh menjadi tebal dan melekit, mungkin lebih baik menggunakannya pada waktu malam. Cuba lembapkan kulit anda, letakkan lapisan pelembap biasa, kemudian sapukan lapisan nipis jeli petroleum untuk menutup semuanya.

Untuk menyembuhkan kulit kering di tangan dan kaki anda, lapisi dengan lapisan petroleum jelly sebelum tidur. Pakai sarung tangan dan sarung kaki kapas untuk mempromosikan penyerapan dan mengelakkan agar tidak tersisa pada cadar anda. Kulit anda akan lembut dan lembap pada waktu pagi.

PETUA: Anda juga boleh menggunakan jeli petroleum ke kawasan sensitif seperti kelopak mata dan bibir anda.

Anda boleh membeli topeng muka avokado atau membuat sendiri untuk memanfaatkan minyak dan mineral yang akan membantu menghidrat dan meremajakan kulit anda.

Pisang dapat meremajakan kulit kering, menjadikannya lembut dan kental. Hancurkan separuh pisang ke dalam mangkuk dan ratakan ke wajah dan leher anda. Selepas 5 hingga 10 minit, bilas dengan air suam. Untuk meningkatkan keberkesanan topeng muka ini, anda boleh menambah 1 sudu teh madu ke dalam pisang.

Pecahkan daun dari tumbuhan lidah buaya dan gosokkan getah jernih dan melekit di seluruh kulit anda. Biarkan selama 15 minit, kemudian habiskan. Untuk hasil terbaik, sapukan topeng lidah buaya sekali atau dua kali seminggu.

SUMBER GAMBAR: PEXELS


Instafamous Pernah Viral Muka Masuk TV Sebab Kes DS Najib, KIni Sudah Bertunang!

Instafamous ini, Dahlia Rizal, pernah viral dan menjadi bualan warga net gara-gara gambarnya terpampang di kaca televisyen ketika siaran Buletin Utama.

Dahlia Razali seseorang pempengaruh jenama hijab dan busana muslimah memuat naik gambar di media sosial tanda sudah dirisik dan pada satu majlis yang serba ringkas, Dahlia mengikat tali pertunangan dengan jejaka idaman.

Mempunyai pengikut di instagram seramai 601K, mengikat tali pertunangan pada 21 Ogos berkongsi momen indah pada hari tersebut, Dahlia mengayakan persalinan busana bewarna rona pastel sedondon hijab dari Tudungruffles Dahlia tampak manis dan ayu.

Sebaik wajahnya terpampang, ramai netizen yang turut tertarik dengan paparan berkenaan. Apa yang lucunya, wajah yang disiarkan bukanlah disebabkan cerita dirinya tetapi mengenai kes perbicaraan bekas Perdana Menteri, Datuk Seri Najib Tun Razak. Masing-masing memberikan komen yang lucu.

Bukan itu sahaja, malah empunya diri Dahlia sendiri turut rasa teruja apabila turut muat naik status berkenaan di laman Instagramnya.

Menurut Dahlia dia tiada kena mengena dengan isu berita berkenaan dan hadir ke Mahkahmah Tinggi Kuala Lumpur bersama rakan sekuliah dan pensyarah atas urusan lain.

Ternyata jurgambar yang merakam gambar berkenaan turut terpesona dengan kecantikan wajah bidadari ini biarpun ketika itu sedang membuat liputan kisah perbicaraan Datuk Seri Najib.

Instafamous Dahlia sememangnya cukup popular di media sosial. Dia yang memiliki follower 356K ini sangat aktif di laman Instagramnya dengan muat turut foto dirinya terutama selfie tika santai atau bercuti.

Beruntung dikurniakan seraut wajah yang cantik. Walaupun masih muda, tetapi Dahlia dilihat lebih matang berbanding usia sebenar.

Bukan itu sahaja, malah #OOTD dirinya yang cukup gemar berselfie ini sering mendapat pujian warga net.

Ayuh kita lihat 10 #OOTD Dahlia Rizal yang boleh buat diri terasa cantik dan boleh jadi inspirasi kepada hijabi di luar sana.


Akaun Hampir Disekat, Heliza Helmi Guna ‘Bahasa F’ Pula Bagi Meneruskan Dakwah

Sentiasa memuat naik perkembangan terkini yang berlaku di Palestin, selebriti, Heliza Helmi turut terkena tempiasnya apabila akaun Instagramnya hampir disekat oleh Instagram gara-gara dikatakan mempromosikan keganasan di laman sosialnya.

Tidak mengalah, Heliza yang mesra disapa Kak Ja ini tetap meneruskan misi untuk menyatakan sokongan terhadap Palestin di media sosial namun dengan cara yang lain pula.

Jelasnya, dia akan terus menyebarkan mengenai kebenaran yang berlaku di bumi Palestin dengan menggunakan bahasa ‘F’ agar hantaran di Instagram tidak akan dipadam lagi.

Dofoafakanfan mefidiyafa sofosifiyafal kifitafa sefelafamatfat. Aamiin

La hawla wala quwwata ila billah. Kutip derma dan cakap the truth pun violence ka? LIVE pun kakja dah tak dapat buat. Hahaha takuit ler tu. koyaks ker tu . Hehehehe tak ada masalah tak ada masalah tak ada masalah. ALLAH kan ada . 😁

In sha Allah hingga TITISAN DARAHS TERAKHIRS AKAN KU PERJUANGKANS ISU UMMAHS! TAKBIR!!!

Korang doakan Media Social kita semua still selamat untuk kita teruskan JIH4.D kita! Pls

Selain itu, Kak Ja juga rajin memuat naik video berkaitan Palestin dan Israel di laman TikTok bersama adik tersayang, Hazwani. Tidak keseorangan, usahanya ini mendapat sambutan ramai termasuklah daripada para peminatnya serta rakan artis.

Hey . Defengafa sifinifi!
Koforangfang cafakapfap gifini jafa katfat kofomenfen hifihifi 😆

Subhanallah, sungguh takut sekali media di barat hingga mereka mahu menyorokkan kebenaran daripada orang ramai. Moga kita semua tidak putus harapan dengan agenda mereka ini dan tetap meneruskan jihad kecil ini agar kemenangan akhirnya berpihak kepada Palestin. InsyaAllah.


Permulaan 2023 Yang Baik! Intan Najuwa Dan Keluarga Selamat Tiba Di ‘Tanah Suci’ Tunai Umrah

Tahun baharu 2023, merupakan permulaan yang baik bagi pelakon jelita, Intan Najuwa apabila dia sekeluarga dijemput Allah menunaikan ibadah Umrah di tanah suci Mekah.

Perkara berkenaan dimaklumkan oleh Intan sendiri menerusi hantaran InstaStory miliknya pagi tadi, sebaik sahaja dia dan keluarga selamat menjejakkan kaki di bumi anbiya’ Madinah Al-Munawarrah.

Dalam hantaran tersebut dapat dilihat beberapa keping foto memaparkan suasana masjid Nabawi yang begitu indah pada dini hari. Intan turut meletakkan emoji bergenang air mata, mungkin juga Intan berasa sebak sewaktu menyaksikan sendiri panorama indah kota kelahiran Nabi Muhammad S.A.W itu.

Selain itu, Intan turut menyertakan sekeping foto dirinya berada di tengah-tengah Masjid Nabawi lengkap bertelekung, mungkin usai menunaikan solat subuh secara berjemaah di masjid berkenaan.

Pada hantaran terdahulu, Intan mengakui disebalik rasa teruja untuk menjadi tetamu di rumah Allah, dia juga merasa berdebar apabila kali pertama mahu menunaikan ibadah Umrah dan menjejakkan kaki ke tanah suci itu.

“Saya dan keluarga akan berangkat mengerjakan umrah esok (semalam), Minta doakan semoga semua dipermudahkan. Disini kami ingn memohon ampun dan maaf seikhlas hati atas semua salah silap dan halalkan makan minum kami.

“Esok (semalam) adalah harinya, Ya Allah berdebarnya. Setiap kali nak kesana, dia punya berdebar tak tahu nak cakap macam mana. Semoga Allah permudahkan segalanya.

Malah, pelakon yang berusia 26 tahun itu lagi, meluahkan rasa teruja, berdebar dan tidak sabar untuk menunaikan umrah di Tanah Suci, memandangkan ia satu permulaan yang baik bagi tahun baharu, 2023.

“Saya tak sabar untuk berada di sana. Ia adalah permulaan yang baik untuk tahun 2023. Semoga Allah lindungi kita semua, ampuni kita dengan segala yang kita lakukan sama ada sengaja atau tidak. Semoga kita diberi hidayahnya,” katanya.

“Tak minta banyak, nak minta hati selalu tenang, sentiasa bahagia dengan orang tersayang sampai bila-bila. Orang yang sentiasa hargai kita. Tak nak minta banyak, minta untuk sentiasa dihargai tanoa balasan wang ringgit,” jelasnya.


Solekan ‘Cacat’ Jika Salah Pilih Warna Gincu? Ini Cara Pilih Ikut Tona Kulit, ‘Confirm’ Naik Seri!

Wanita dan solekan sememangnya sahabat karib yang tak boleh dipisahkan. Malah, sesi menatarias wajah tidak akan sempurna jikan tidak mengoleskan pemerah bibir atau gincu yang mampu menaikkan lagi seri solekan sekiranya hijabi bijak menyesuaikan warnanya!

Tetapi lambakan rona warna gincu di pasaran sering membuatkan perempuan menjadi runsing, kerana tak tahu warna yang bagaimana sesuai digayakan dengan pelbagai jenis solekan dan menaikkan seri wajah.

Sebagai panduan anda, di sini Hijabista senaraikan beberapa tip yang boleh diaplikasikan ketika memilih warna gincu, mengikut kesesuaian warna kulit, sekaligus menaikkan seri wajah anda!

Tahukah anda, bahawa warna dan tona kulit seseorang sebenarnya memainkan peranan yang amat penting dalam menatarias wajah dan solekan. Ramai yang sering mengabaikan ‘fakta’ ini dan gagal memilih warna gincu yang tepat untuk disuaipadan dengan tona kulit.

Justeru, langkah pertama yang sis perlu lakukan untuk mendapat lipstik yang bersesuaian adalah, kenal pasti terlebih dahulu, warna dasar kulit anda!

Warna dasar kulit wanita di Asia khususnya boleh dibahagikan kepada tiga kategori tona warna iaitu tona sejuk (Cool Tone), Tona panas (Warm Tone) dan Neutral.

Tona-tona ini dapat diklasifikasikan dan ditentukan dengan mudah, caranya anda hanya perlu melihat pembuluh darah yang ada pada tangan masing-masing je.

Bagi mereka yang mempunyai tona kulit sejuk, biasanya mempunyai pembuluh darah yang jelas kelihatan berwarna biru. Mereka dengan pembuluh darah berwarna ini, umumnya mmepunyai kulis yang putih dan cerah serta adakalanya berkulit pucat kerana terlalu cerah.

Oleh itu, jika anda mempunya tona kulit yang sebegini dan mendambakan ‘natural look’ dalam solekan anda, penggunaan warna gincu yang semula jadi seperti warna merah jambu, merah jambu-pastel atau merah jambu-belacan merupakan pilihan yang paling tepat!

Namun, sekiranya anda inginkan ‘extra look’ yang lebih seksi bak mira Filzah, bolehlah memilih gincu berwarna merah darah ataupun merah kecoklatan dan juga merah hati kerana ia mampu memberi impak classy kepada solekan anda!

Kulit bertona neutral adalah warna dasar kulit kebanyakkan wanita Asia. Pemilik warna dasar kulit ini, mempunyai pembuluh darah yang samar-samar tidak terlalu biru mahupun hijau.

Warna tona kulit neutral bermula dari warna kulit yang terlihat yang boelh dikategorikan sebagai ‘kuning langsat’ hinggalah kepada tina warna lebih gelap yang dikategorikan sebagai ‘sawo matang’.

Bagi si kuning langsat, rona gincu dalam tona merah jambu tua dan merah jambu-pic adalah pilihan warna yang mampu menaikkan seri wajah anda jika mahu tampil minimalis dalam solekan natural seperti Yuna ini.

Tetapi jika anda juga boleh mengoles bibir dengan warna yang lembut, seperti soft-peach hingga pic gelap untuk mendapatkan soft looks dalam penampilan ringkas seharian.

Malah, jika inginkan kelainan dan berani tampil ‘bold’, Hijabi disarankan untuk memilih warna merah menyala atau oren terang pula, kerana rona warna ini mampu menyerlahkan lagi sisi memukau dan berani si pemakai!

Jika sis memiliki kulit sawo matang pula, adalah amat digalakkan memilih gincu berwarna merah tetapi ke arah yang lebih gelap contohnya seperti, warna merah beri dan warna coklat koko kemerahan. Pastikan anda menjauhi warna-warna yanh terlalu terang seperti oren ataupun merah jambu.

Ini demikian kerana, warna-warna yang terlampau terang akan membuatkan anda kelihatan lebih gelap dan solekan kelihata kelam membosankan dan tidak bermaya.

Bagi pemilik warna dasar kulit panas pula, mereka mempunyai pembuluh darah yang tidak terlalu kelihatan samada berwarna biru ataupun hijau.

Tona warna kulit jenis ini, dapat dikategorikan dalam beberapa tona warna gelap seperti tan, coklat gelap dan hitam. Malah, jika anda pandai menatarias wajah dengan solekan yang tetap warna kulit ini tetap tidak menghalang anda untuk menyerlah dan kelihatan cantik persis finalis Dewi Remaja yang sorang ini, Eiman.

Anda disarankan untuk menggunakan gincu berwarna merah jambu-pastel yang gelap, warna ini bakal menyerlahkan lagi sisi semulajadi dalam penampilan anda. Anda akan terlihat ‘Efforless Natural Beauty’. Jika ingin serlahkan keanggunan dan keayuwan wajah anda pula, gunakan warna coklat muda atau pic gelap amatlah disarankan!

Bagi yang mempunyai warna kulit yang lebih coklat tua hingga hitam pula, jangan risau sis! Masih ada pewarna bibir yang sesuai untuk anda lengkapkan solekan pada wajah tu.

Pilihlah warna ungu muda atau ungu tua kerana ia merupakan pilihan terbaik bagi penampilan natural look anda. Pemilihan warna ungu kemerahan dan merah bata terang pula, boleh membantu membuatkan sisi seksi anda lebih menyerlah dan ketara tau.

Dah tau cara nak pilih gincu mengikut tona kulit kan? Jangan lupa aplikasikan setiap kali membeli lipstik nanti tau!


Rahsia Kecantikan Wanita Cina, 6 Petua Terbaik Ini Yang Boleh Anda Ikuti. Mudah Dan Berkesan!

Wanita Cina sangat cantik! Kulit sempurna, putih gebu, rambut hitam lurus dan ciri-ciri menarik ini tidak hairanlah rahsia kecantikan wanita Cina mendapat permintaan ramai!

Tidak semuanya boleh dikaitkan dengan genetik. Pelbagai ritual dan remedi penjagaan kulit membentuk gaya hidup wanita Cina. Kebanyakannya adalah cara semula jadi untuk menjaga kulit dan rambut anda yang telah diwarisi sejak turun-temurun wanita Cina. Jom semak rahsianya!

Untuk meremajaan kulit, wanita Cina menggunakan serbuk mutiara .Mereka menyediakan topeng muka untuk kulit berseri.

Serbuk cengkerang tiram mungkin tidak mudah didapati di Malaysia. Anda boleh memilih topeng muka mutiara oleh yang mempunyai pati alam semula jadi untuk mendapatkan faedah yang sama

PRODUK  CADANGAN:

Serbuk Perak mengandungi formula penyerap yang membuka pori-pori, meminimumkan bintik hitam dan menggalakkan kulit yang lebih sihat secara keseluruhan. Ia mengandungi Titanium Dioxide dan Zinc Oxide, astringen semulajadi yang membersihkan dan mengetatkan pori-pori pada kulit anda. Apabila dicampur dengan air serbuk ini bertukar menjadi pes yang menghilangkan bintik hitam degil selepas 10 minit. Selepas pembersihan, kulit menjadi lebih licin dan lebih halus tanpa sebarang kesan bintik hitam.

Wanita Cina banyak minum teh hijau untuk

Ia amat penting untuk merendam teh hijau. Tuangkan air panas ke atas teh dan biarkan ia curam selama 2-3 minit. Nikmati minuman kesihatan anda. Tambahkan madu dan limau nipis untuk menjadikannya lebih sedap.

Wanita Cina terkenal dengan kulit mereka yang sempurna dan bercahaya. Untuk mencapai muka bercahaya tampak muda ini, mudah hanya gunakan pes herba.

Wanita Cina menggunakan air beras untuk menyerikan kulit mereka dan menyerikan kulit.

Kecantikan wanita Cina mempunyai kulit yang lembut, licin dan anjal. Mereka membuat topeng muka daripada putih telur untuk memastikan kulit muka bersinar dan tegang. Putih telur adalah astringen yang membawa kepada kulit yang lebih tegang.

Wanita Cina sangat percaya dalam memberikan bahagian badan mereka urutan yang baik untuk melancarkan peredaran darah. Urutan muka agak popular dalam budaya Cina untuk mengurangkan bengkak dan menggalakkan pertumbuhan semula sel. Gunakan langkah berikut sebagai panduan:

Untuk menghilangkan bengkak bawah mata gunakan roller atau gunakan jari manis anda. Bahagian bawah mata sangat halus. Menarik dan meregang akan menyebabkan lebih banyak kedutan. Juga urutan perlu dilakukan selepas 15 hari untuk mendapatkan faedah yang maksimum.

PRODUK CADANGAN:

Berikan getaran yang tenang pada bila-bila masa, di mana sahaja dengan krim gel unik ini yang mencerahkan, menenangkan dan melawan bengkak bawah mata dari semasa ke semasa. Tekstur krim gel penyejuk yang ringan dan tidak berminyak serta-merta menghidrat, memulihkan dan menenangkan. Menyerap pantas, ia menghubungkan anda dengan penghidratan sepanjang hari

Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


5 Cara Atasi Bau Mulut Dengan BAKING SODA. Rawat Sebelum Anda Disingkir Rakan!

Bau mulut sememangnya mengganggu. Cuba bayangkan kalau mulut anda berbau, tentunya orang sekeliling tidak selesa mahu berbicara dengan anda. Akhirnya, anda akan keseorangan tanpa anda sendiri ketahui sebabnya yang sebenar. Kadangkala, seseorang individu itu sendiri tidak sedar dirinya mengalami masalah mulut berbau.

Jadi, anda perlu pastikan anda menjaga kebersihan mulut dengan baik. Elak daripada mengambil sebarang makanan yang boleh membuat mulut anda berbau dan pastikan anda kerap menggosok gigi. Selain itu, baking soda juga dikatakan boleh mengatasi masalah mulut berbau. Cuba anda lakukan 5 cara ini, insyaAllah menjadi.

Dengan campuran baking soda dan air, anda kini boleh memiliki mulut yang wangi. Caranya, campurkan 1 sudu teh baking soda dan segelas air suam. Gunakan air campuran ini untuk berkumur-kumur selama 30 saat. Lakukan dua hari sekali ya.

Anda juga boleh menghilangkan bau mulut sambil menggosok gigi. Hanya campurkan 1/2 sudu teh baking soda ke dalam ubat gigi dan gunakan ia untuk menggosok gigi anda. Ubat gigi akan membersihkan kotoran di celah-celah gigi manakala baking soda akan membunuh kuman penyebab bau mulut.

Bukan hanya mampu membantu mengatasi masalah bau mulut, baking soda yang dicampur dengan madu juga boleh mencegah segala infeksi dalam mulut. Untuk mencegahnya, anda memerlukan madu yang mempunyai kandungan anti-inflamasi. Campurkan 1 sudu teh baking soda dan madu ke dalam segelas air suam untuk diminum. Lakukan cara ini dua hari sekali.

Sama seperti baking soda, garam juga boleh meneutralkan pH mulut anda dan menyebabkan kuman yang menyebabkan bau mulut mati. Anda hanya perlu mencampurkan 1 sudu teh baking soda, 1 sudu teh garam dan setengah gelas air suam. Kumur-kumur menggunakan air campuran ini hingga habis. Cuba lakukan cara ini setiap dua hari sekali.

Cuka epal boleh menjadi pilihan buat anda yang mahu mencegah bau mulut kerana ia boleh menyeimbangkan pH di dalam mulut. Disebabkan asid yang tinggi di dalam cuka epal, gunakan sedikit sahaja. Caranya, campurkan 1 sudu teh baking soda dan 1 sudu teh cuka epal ke dalam segelas air suam. Gunakan campuran tersebut untuk berkumur-kumur selama 30 saat. Cara ini selamat digunakan 2 hingga 3 kali dalam seminggu.